Dewteronomi 16 (ABK) - Bible Society\nDewteronomi 16 ABK\n1Gwith mis Abib, ha gwra pask dhe'n ARLOEDH dha Dhuw, rag yn mis Abib an ARLOEDH dha Dhuw a'th tros mes a bow Ejyp d'wor' an nos. 2Sakrifi pask dhe'n ARLOEDH dha Dhuw dhiworth an deves po an chatel y'n tyller a wra an ARLOEDH y dhewis dhe wul dh'y hanow triga ena. 3Na dheber ganso travyth gans goell ynno. Seyth dydh ty a dheber bara heb goell, bara galar, rag ty a dheuth yn-mes a bow Ejyp yn unn fyski, rag may perthi kov a'n jydh may teuthys yn-mes a bow Ejyp, oll dydhyow dha vewnans. 4Na vedhes gwelys genes goell vytholl yn oll dha oryon seyth dydh. Na vedhes gesys dres nos travyth a'n kig a sakrifiydh orth gorthugher an kynsa dydh, bys y'n myttin. 5Ny yllydh sakrifia an pask a-berth yn onan a'th yetys a wra an ARLOEDH dha Dhuw aga ri dhis, 6marnas an tyller a wra an ARLOEDH dha Dhuw y dhewis dhe wul dh'y hanow triga ynno. Ena ty a sakrifi an pask gorthugherweyth, pan sedh an howl, y'n termyn may teuthys yn-mes a Ejyp. 7Ty a wra y gegina ha'y dhybri y'n tyller a wra an ARLOEDH dha Dhuw y dhewis; ha ternos vyttin ty a dhehwel dhe'th tyldow. 8Hwegh dydh y tybrydh bara heb goell; hag y'n seythves dydh y fydh kuntelles solem dhe'n ARLOEDH dha Dhuw. Na wra ober vyth ynno.\nGoel an Seythunyow\n9Seyth seythun y niverydh dhis; dalleth nivera seyth seythun dhiworth dalleth termyn gorra an gromman war an ys. 10Ena ty a wra goel an seythunyow dhe'n ARLOEDH dha Dhuw der offrynn bolonjedhek a'th leuv, kepar dell wrug an ARLOEDH dha Dhuw dha venniga. 11Ty a lowenha a-rag an ARLOEDH dha Dhuw, ty, ha'th vab, ha'th vyrgh, ha'th was, ha'th vaghteth, ha'n Levyas usi y'th yetys, ha'n alyon, ha'n omdhivas, ha'n wedhwes usi yntredhowgh y'n tyller a wra an ARLOEDH dha Dhuw y dhewis, dhe wul dh'y hanow triga ena. 12Porth kov y feus keth yn Ejyp, ha gwayt gul an ordenansow ma.\n13Ty a wra goel an skovvaow seyth dydh wosa kuntell dhiworth dha leur-drushya ha'th winwask. 14Lowenha y'th ty'goel, ty ha'th vab, ha'th vyrgh, ha'th was, ha'th vaghteth, ha'n Levyas, ha'n alyon, ha'n omdhivas, ha'n wedhwes usi y'th yetys. 15Seyth dydh y solempnydh goel dhe'n ARLOEDH dha Dhuw y'n tyller a wra an ARLOEDH y dhewis; rag an ARLOEDH dha Dhuw a wra dha venniga yn oll dha askorr hag yn pub ober a'th leuv, ytho ty a lowenha devri.\n16Teyrgweyth y'n vlydhen pub gorreydh ahanowgh a vydh gwelys a-rag an ARLOEDH dha Dhuw y'n tyller a wra y dhewis: yn goel an bara heb goell, yn dy'goel an seythunyow, hag yn goel an skovvaow; ha ny vydh gwelys a-rag an ARLOEDH gwag y leuv. 17Pub gour a dhre ro kepar dell yll, war-lergh bennath an ARLOEDH dha Dhuw a ros dhis.\n18Ty a re breusysi ha soedhogyon yn oll dha yetys a wra an ARLOEDH dha Dhuw aga ri dhis, dre dha loethow; hag i a vreus an bobel gans gwirvreus. 19Na gammdreyl breus, na bleg dhe fas neb den, na gemmer falswober, rag falswober a dhall dewlagas an re fur ha treylya geryow an re wiryon. 20Ewnder – siw ewnder, rag may fewi, hag erita an tir a wra an ARLOEDH dha Dhuw y ri dhis.\n21Na blans ragos gwydhenn vyth avel Ashera ryb alter an ARLOEDH dha Dhuw a wredh ragos. 22Na dhrehav ragos peulven – neppyth a wra an ARLOEDH dha Dhuw y hasa.


Laterit - Wikipedia\nLaterit po gweres trovannel yw eghen a weres kevys yn tylleryow trovannel. Eghen yw laterit a galettir.\nGweres yw laterit rych yn horn hag aluminiom konsidrys dell yw usys dhe vos furvys yn ranndiryow trofannel tomm ha gleb. Yma dhedha liw rudh gossenek drefen aga dalgh oksidow horn. I a dhispleg drefen tewedha hir ha dour a'n garrek weli, dell yw usys pan vo tempredhow ughel ha glaw trom yn sesonow gleb ha segh an eyl warlergh y gila. Argerdh termyn hir yw tewedha trovannel (lateritthe). An brassa rann a'n ranndiryow a gomprehend lateritow yw ynter an trovannow Cancer ha Capricorn.\nFrancis Buchanan-Hamilton o an kynsa dhe usya hag henwel furvyans laterit yn Eynda yn 1807. En a'n henwis 'laterit' dhyworth an ger Latin later, ow styrya bryck. Usys yw an ger lemmyn rag deskrifa nivelinnow gweres rych yn seskwioksidow. Seskwioksid yw oksid gans tri atom a garbon ha dew atom a alkan.\nYn istorek, treghys veu laterit dhe shapow hevelep dhe vryckys, ha usya yn drehevel tirnosow. Wosa 1,000 OK usys veu laterit yn efan yn drehevyansow kepar hag Angkor Wat. A-dhia kres an 1970ow, usys veu laterit rag enep nebes fordhow yn le meyn.\nProfil laterit yn Vietnam\nMengleudh laterit yn Eynda\nRann a Angkor Wat yn Kambodi gwrys a laterit\nFordh gwrys a laterit


BBC - Cornwall - Connected Hear the news read in Cornish\nHear the news read in Cornish\nHear Rod Lyon presenting\nEach week on the BBC Cornwall website you can hear the news in Cornish.\nRod Lyon, Grand Bard of the Cornish Gorsedd, keeps you informed of the news and happenings in the area.\nTo hear the news in Cornish you will need to download a free version of Realplayer.\nEach week you can now hear Rod Lyon present An Nowodhow - The News In Cornish.\nSo wherever you are in the world keep up to date with the news from Cornwall.. in Cornish!\nClick here to listen to the weekly news in Cornish with Rod Lyon\nAn Newodhow, 22 Me 2005\nGorthewer da, ha dynergh mur dheugh why dhe dhyllans a'n seythen ma 'An Newodhow'.\nNewodhow da rag an re yn Kernow a gar eva gwyn! Nans yu 15 bledhen mar qurug nebonen leverel bos gwyn gwres yn Kenow, tus a wrussa wherthyn orta, mes y'n jeth hedhyu yth yu mater dyffrans yn-tyen. An wryoryon gwyn aga honen a wre leverel bos aga gwyn heb mur a vlas ha sawor. Ny wrons-y leverel hedna lebmyn.\nBob Lindo, gwryer gwyn yn Kernow yu onen an re neb re brovas y honen an trelyansow yn fortyn rag ascororyon gwyn. Yn-meth ef, "'Then-ny an brassa ges yn Kernow pan wren-ny dalleth agan negys yn 1989, mur a dus a brederas del en-ny muscok." Aban ve hedna leverys, Mr. Lindo, 55 bloth, re wruk brassa radn a'y vrusysy dybry - po y coth dhym leverel - eva, aga geryow.\nY'n jeth hedhyu ef a ascor 65,000 botel a wyn Nans Camel an vledhen, ha pub bledhen ef a werth kebmys as del yl-ef ha'y bara ascorra. Yn-whyr, ymava y'n ur-ma owth encressya braster y wynlan a 9 erow dhe 16. Selys yn nans tek yn Kernow Cleth, an wynlan ynweth a den orty-hy 15,000 havyas gans seghes mur pub haf.\n"Ny wrussyn-ny argemmyna," yn-meth Mr. Lindo, "yn le ny re be pur fusyk - agan kensa gwyn a waynyas medal brons yn kesstryf. Ny a dhyllas erthygel y'n gwask, ha dre hemma an gwerthow a devas ha ny a besyas gwaynya moy a bewosow. Ena tus a dhallathas kewsel a-dro dhyn-ny."\nLebmyn gwyn Nans Camel yu provyes gans nyver an gwella bostyow y'n RU, gans an gorvarghasow Waitrose hag Asda, ha lyes marchont gwyn anserghak.\nTry fyscajor synsys dre byskessa heb lecyans gwelen yn Kernow re be erghys dhe be ogas ha £1,000 yn spalow ha costys. An byscajoryon, pub anedha havyas, a ve kychys gans sodhogyon pyskyeth an Gannasyeth Kerghenedhek dres patrolyow kebmyn a avenow ha loghow.\nSpal an ughella, £312, a ve res gans Justysyow Kernow Est dhe Thomas Grylls, rag pyskessa y'n Avon Fawyth dres an seson deges. Grylls, dyworth Luton, a leverys del era ganso lecyans pyskessa, mes y fe prevys nag era. Grylls, neb a leverys del vya-ef ow pyskessa rag truthow gell, a ve erghys dhe be £60 cost wosa pledya cablys dhe offens yndan an Reth Pyskyeth a Eogos ha Dowr Fresk, 1975. An offens a ve gwres dhe Bons Ashford ogas dhe Lyskerrys.\nChristopher Cunliffe dyworth Bolton yn Syr Lancs a ve spalys £272 gans £60 cost rag pyskessa dhe Polcrun Porth, ogas dhe Dowan Blystra, heb lecyans gwyw. An tressa pyscajor o Arthur Cunliffe, ynweth dyworth Bolton, neb a ve kychys ow pyskessa dhe Polcrun Porth dhe'n keth termyn. Ef a ve spalys £213 gans £60 cost.\nYn-meth Mark Pilcher a'n Gannasyeth Kerghenedhek, "Kyn whren dynerghy pyscajoryon dhe Gernow dhe omjersya an lyes chons a nas ughel us, ny a dhry dh'aga brys bos posek cafos lecyans gwelen gwyw. Dhe byskessa heb lecyans a yl dry spalow pos, del ve dysquedhys yn cler gans an try darsewyans-ma."\nBagas crothvol henwys 'Stop the Marina' a wra chalenjya towlow dhe drelya mengleth forsakyes ogas dhe Bensans.\nOberor maryna an brassa yn Pow Saws re dhyllas towlow noweth rag cusulyans poblek kens y vos profyes dewetha y'n vledhen-ma avel ombrofyans towlenna formal.\nMes nebes tus tythyak a lever nag yns dhe les an ombrofyansow dhe'n kemeneth tythyak, drefen an desplegyans dhe synsy ynno 200 chy hag ostel gorlanwesek.\nMDL Developments Ltd. a lever y whra dry an towl prowyow ughel. Bytegens, Olga Stancombe, neb a syns ostel gwely ha hansel yn ogas, a lever y fyth an maryna 'mes a batron yn-tyen. Yn-meth hy, "tus a wra dos obma ha leverel ass yu dyffrans an le, yth yu mar dek ha cosel. Ny a vyn y wytha avel hedna."\nHa gans hedna, ha tereba nessa De'Sul, yth yu, dyworthyf-vy, Rod Lyon, 'Nos Da!'\nMore storiesLowender PeranCamborne ClockCrantock Bale PushPhotos of BrestCornish Gorsedd 2004Hurricane CharleyTeaching in KenyaHow to make Joy's splitsMadron Church remains silentAnn Widdecombe's DonkeysSabina MaglioccoTresco Abbey GardenJordan - Then and NowFlora DayMay Day in PadstowDehwelansPeru and Back AgainBodmin Pride and PlaceA Tibetan JourneyBrewing up in CanadaSt Piran's DayScavel An GowHeather DaleJoy RobinsonTristan and IsoldeRachel WilliamsTed EganNavanHeart of GlassAndy Hughes - SASKrenaCape Comedy CollectiveGwennoWilderness ImagesCurlew Comes HomeRemember MeJohn's Gone Bananas!Party On With Noaz LooanNewlyn East Looks BackMemoirs of a Private ManCycle the Cornish Way 1Cycle the Cornish Way 2Cycle the Cornish Way 3Cycle the Cornish Way 4Cycle the Cornish Way 5Cycle the Cornish Way 6Cycle the Cornish Way 7Cycle the Cornish Way 8Cycle the Cornish Way 9


Compare Bible readings for 1 Samuel 18 in the ABK and the KJV - Bible Society\n1 Samuel18 ABK\nAmbos Yonathan Gans Davydh\n1Pan worfennsa Davydh kewsel dhe Sowl, enev Yonathan a veu kelmys orth enev Davydh, ha Yonathan a'n kara avel y enev y honan. 2Sowl a'n kemmeras an jydh na ha ny'n gasa dhe dhehweles namoy dhe ji y das. 3Ena Yonathan a wrug ambos gans Davydh, drefenn ev dh'y gara avel y enev y honan. 4Ha Yonathan a removas an goen esa warnodho, ha'y ri dhe Davydh, ha'y arvow, ha'y gledha hag ynwedh y warak ha'y wrogys. 5Davydh eth yn-mes hag yn pub le ma'n dannvonas Sowl, ev a sewenis; rakhemma, Sowl a'n settyas war an lu. Ha hemm o da yn golok an bobel oll, hag ynwedh yn golok gwesyon Sowl.\n6Pan esens ow tos tre, y'n termyn may tehwelis Davydh dhiworth ladhva an Filistyas, an benynes eth yn-mes a oll sitys Ysrael, ow kana hag ow tonsya, dhe dhyerbynna myghtern Sowl, gans tabourigow, gans kanow a lowena, ha gans daffar menestrouthi. 7Ha'n benynes a ganas an eyl dh'y ben hag i ow lowenhe,\n‘Sowl re ladhas y vilyow,\nha Davydh y dhegow a vilyow.’\n8Sowl o pur serrys, rag an lavar ma a'n displesyas. Ev a leveris, ‘I re askrifas dhe Davydh degow a vilyow, ha dhymmo vy i re askrifas milyow; pandr'a yll ev kavoes moy saw an vyghterneth?’ 9Ha Sowl a viri orth Davydh gans gogrys a-dhia'n jydh na hag yn-rag.\nSowl a Assay Ladha Davydh.\n10An nessa dydh tebel spyrys dhiworth Duw a fyskas war Sowl, hag ev a vuskegis a-ji dh'y ji, ha Davydh ow telynnya kepar dell wre orth prysyow erell. Hag yth esa guw yn dorn Sowl; 11ha Sowl a dewlis an guw, ow prederi, ‘My a genter Davydh orth an paros gensi.’ Mes Davydh a skapyas diwweyth.\n12Sowl a borthas own a Davydh, drefenn bos an ARLOEDH ganso, mes gyllys dhiworth Sowl. 13Rakhenna Sowl a'n removas a'y lok, ha'y wul pennhembrenkyas war vil; hag yth esa ev ow mos yn-mes ha dehweles a-dherag an bobel. 14Yth esa sewena dhe Davydh yn oll y oberow; rag yth esa an ARLOEDH ganso. 15Pan welas Sowl bos dhodho sewena veur, ev a borthas own anodho. 16Mes oll Ysrael ha Yuda a gara Davydh, drefenn ev dhe vos yn-mes ha dos a-ji a-ragdha.\nDavydh a Dhemmedh Mikal\n17Ena Sowl a leveris dhe Davydh, ‘Otta ow hottha myrgh Merab, my a vynn hy ri dhis avel gwreg; mes bydh kolonnek ragov, ha batal batelyow an ARLOEDH.’ Rag Sowl a dybis, ‘Ny vynnav sevel ow leuv er y bynn, mes bedhes leuv an Filistysi warnodho.’ 18Yn-medh Davydh dhe Sowl, ‘Piw ov vy, ha pyth yw ow theylu,18:18 theylu: Amendys. Ebrow bewnans. ha pyth yw kordh ow thas yn Ysrael, may fiv deuv dhe'n myghtern?’ 19Mes pan dheuth an termyn dhe ri Merab myrgh Sowl dhe Davydh, hi a veu res dhe Adriel an Meholathyas avel gwreg.\n20Mes myrgh Sowl Mikal a gara Davydh. Ha'n bobel a'n derivas dhe Sowl ha hemm o da yn y dhewlagas. 21Ha Sowl a dybis, ‘My a vynn hy ri dhodho rag may hyll hi dos ha bos antell ragdho, ha may hyll bos leuv an Filistysi warnodho.’ Rakhenna Sowl a leveris dhe Davydh unnweyth arta, ‘Ty a vydh ow deuv an jydh ma.’ 22Ha Sowl a erghis dh'y wesyon, ha leverel, ‘Kewsewgh gans Davydh yn privedh ha leverel, “Otta, an myghtern a'n jeves delit ynnos, hag oll y wesyon a'th kar; lemmyn rakhenna, bydh deuv an myghtern.” ’ 23Ytho gwesyon Sowl a dherivas an geryow dhe Davydh yn privedh. Ha Davydh a leveris, ‘A hevel dhywgh tra vyghan dhe vos deuv an myghtern, a-ban ov gour boghosek ha heb ger-da?’ 24Ha gwesyon Sowl a dherivas dhodho, ‘Hemm yw an pyth a leveris Davydh.’ 25Ena Sowl a leveris, ‘Yndella y leverewgh dhe Davydh, “Ny vynn an myghtern ro demmedhyans vyth marnas kans kudhgenn a'n Filistysi, dhe dyli dial war eskerens an myghtern.” ’ Mes towl Sowl o gul Davydh dhe goedha dre leuv an Filistysi. 26Ha pan dherivas y wesyon an geryow ma dhe Davydh, fest da o gans Davydh bos deuv an myghtern. Kyns an termyn dhe dremena, 27Davydh a sevis ha mos, gans y wer, ha ladha kans Filistyas; ha Davydh a dhros aga hudhgenn, hag ev a's ros yn niver leun dhe'n myghtern, may hylli dos ha bos deuv an myghtern. Ha Sowl a ros dhodho Mikal y vyrgh avel gwreg. 28Mes pan welas Sowl ha konvedhes bos an ARLOEDH gans Davydh, ha'y vyrgh Mikal dh'y gara, 29Sowl a borthas own meurra a Davydh. Yndella Sowl a dheuth ha bos eskar Davydh a-dhia'n jydh na hag yn-rag.\n30Ena pennhembrenkysi an Filistysi a dheuth yn-mes dhe vatalyas; ha peskweyth may hwrens i dos yn-mes, Davydh a seweni moy ages oll gwesyon Sowl, may teuth ha bos y ger-da pur vras.


2 Esdras 14 (ABK) - Bible Society\n2 Esdras 14 ABK\nAn Arloedh a Re Gorhemmynn dhe Ezra\n1Y'n tressa dydh, yth esen owth esedha yn-dann dherwenn, 2hag otta, lev a dheuth dhiworth bos a-dal dhymm ha leverel, ‘Ezra, Ezra!’ Yn-medhav ‘Ottavy, Arloedh’, ha my a sevis war ow threys. Yn-medh ev dhymm, 3‘My a omdhiskwedhas y'n bos ha kewsel dhe Moyses, pan esa ow fobel yn kethneth yn Ejyp, 4ha my a'n dannvonas, ha ledya ow fobel yn-mes a Ejyp; ha my a'n dros yn-bann dhe venydh Sinay, ha'y witha genev lies dydh. 5My a dherivas dhodho marthusyon pals, ha diskwedhes dhodho kevrinyow an termynyow ha termynyow an diwedh. My a ros gorhemmynn dhodho, ow leverel, 6Dyllo an geryow ma yn apert, ha kudh an re erell. 7Ha lemmyn my a lever dhis: 8Gwith y'th kolonn an toknys a dhiskwedhis ha'n gwelesigethow a welsys, ha'n styryansow a glewsys; 9rag ty a vydh kemmerys dhe-ves dhiworth tus, hag alemma rag ty a drig gans ow Mab ha gans an re haval dhis, bys yn diwedh an termynyow. 10Rag an bys re gollas y yowynkneth, hag yma an termynyow ow talleth bos koth. 11An bys yw rynnys yn dewdhek rann, ha naw rann re dremenas, ha hanter an degves rann. 12Nyns eus marnas diw ow kortos, war-barth gans hanter an degves rann. 13Lemmyn ytho kempenn dha ji, ha keredh dha bobel; konfort an re uvel anedha; ha lemmyn nagh an bewnans legrys. 14Gorr dhiworthis prederow marwel; tewl dhe-ves dhiworthis an beghyow denel, ha diwisk dhiworthis dha gnas wann; gorr dhe denewen an prederow an moyha beghus dhis, ha fysk dhe fia dhiworth an termynyow ma. 15Rag drogow gweth es an re a welsys a vydh gwrys. 16Rag dhe voy an bys a dheu ha bos gwann dre gothni, dhe voy y hwra drogow kressya war y drigoryon. 17Yth a gwirder pell dhe-ves, ha gowegneth a dheu nes. Rag an er a welsys y'n gwelesigeth a fysk seulabrys dhe dhos.’\nAn Lagha dhe vos Skrifys Arta\n18My a worthybis, ‘A wrav vy kewsel a-ragos, Arloedh? 19Rag yth av dell worhemmynnsys dhymm. My a geredh an bobel yw bew lemmyn; mes piw a warn an re a vydh genys a-wosa? 20An bys a wrowedh yn tewlder, ha'n re trigys ynno yw heb golow. 21Rag dha lagha yw leskys, ha ny woer denvyth an taklow re beu gwrys genes, po a vydh gwrys. 22Ytho mar kevis gras y'th wolok, dannvon an spyrys sans ynnov, ha my a skrif pup-tra a hwarva y'n bys a'n dalleth, a veu skrifys y'th lagha, may hallo tus trovya an hyns, ha may fewo an re a vynn bewa y'n dydhyow diwettha.’\n23Ev a worthybis dhymm, ‘Ke ha kuntell an bobel ha leverel dhedha, na'th hwillons dewgens dydh. 24Mes ty, darbar dhis lies legh-skrifa, ha kemmer genes Sarea, Selemia, Ethanus hag Asiel, pymp a veu dyskys dhe skrifa uskis. 25Ena deus omma, ha my a enow lugarn a gonvedhes y'th kolonn, na vydh difeudhys bys pan vo gorfennys an pyth a dhallethsys y skrifa. 26Ha wosa gorfenna, dyllo rann a'n taklow yn apert, ha dyllo rann yn-dann gel dhe'n tus fur. A-vorow y'n eur ma ty a dhalleth skrifa.’\nDiwettha Geryow Ezra dhe'n Bobel\n27Ena my eth yn-rag, dell worhemmynnis dhymm, ha gelwel oll an bobel war-barth, ha leverel, 28‘Klew, A Ysrael, an geryow ma. 29Y'n dalleth agan tasow a veu alyons yn Ejyp, hag i a veu delivrys alena. 30I a dhegemmeras an lagha a vewnans; mes ny's gwithsons, ha hwi ynwedh war aga lergh re gammdremenas er hy fynn. 31An tir a veu res dhywgh avel eretons yn tir Sion, mes hwi ha'gas tasow a wrug sherewneth, ha ny withsowgh an fordhow a worhemmynnis an Ughella dhywgh. 32Ha rag y vos breusyas ewn, wosa termyn ev a gemmeras dhiworthowgh an pyth a rosa. 33Ha lemmyn yth esowgh hwi omma, hag yma agas breder yn agas mysk. 34Rakhenna mar kwithowgh rewl war agas brys ha dyskybla agas kolonn, hwi a vydh gwithys bew, ha wosa mernans hwi a gyv tregeredh. 35Rag an vreus a dheu wosa mernans, pan vydhyn dasvewys, hag ena henwyn an re ewn a vydh apert, ha gweythresow an debeles a vydh diskudhys. 36Mes na dhes denvyth dhymm lemmyn, na'm hwilas dew-ugens dydh.’\nAn Skryptor Skrifys Arta\n37Ytho my a gemmeras an pymp gour, dell worhemmynnis dhymm, ha ni eth yn-mes dhe'n gwel ha gortos ena. 38Ha ternos, otta lev a'm gelwis ow leverel, ‘Ezra, igor dha anow hag yv an pyth a rov dhis dh'y eva.’ 39Ytho my a igoras ow ganow, hag otta hanaf leun a veu ystynnys dhymm; leun o a neppyth avel dowr, mes y liw o avel liw tan. 40My a'n kemmeras hag eva, ha kettell evis, ow holonn a dhiveris konvedhes, ha furneth a gressyas y'm bronn, rag yth esa ow spyrys ow perthi kov anodho, 41ha'm ganow a veu igerys ha ny veu degeys na fella.\n42Mes an Ughella a ros konvedhes dhe'n pymp gour, hag onan wosa y gila i a skrifas an taklow a veu leverys, gans lytherennow na wodhvons. I a esedhas dew-ugens dydh, ow skrifa der an jydh, 43hag ow dybri bara y'n nos. Mes yth esen vy ow kewsel dydhweyth, ha ny dewis nosweyth. 44Ytho y'n dew-ugens dydh y feu skrifys peswardhek lyver ha peswar-ugens.\n45Pan veu an dew-ugens dydh kowlwrys, an Ughella a gewsis, ow leverel, ‘Dyllo yn apert an kynsa lyvrow a skrifsys, ha gas keffrys dhe'n re wiw ha'n re anwiw aga lenna; 46mes gwith an deg ha tri-ugens diwettha dhe vos res dhe'n re fur a'n bobel. 47Rag ynna i yma gover a gonvedhes, hag avon a skians.’ 48Hag yndella y hwrugavy.


Ezekiel 28 (ABK) - Bible Society\nProfoesans erbynn Myghtern Tyr\n1Ger an ARLOEDH a dheuth dhymm, ow leverel: 2Mab den, lavar dhe bennsevik Tyr, Yndellma y lever an Arloedh DUW:\nDrefenn goeth dha golonn,\nty a lever, ‘My yw duw,\nowth esedha war dron duwow\nyn kolonn an moryow.’\nMes den osta a-der duw,\nkyn settydh dha golonn\navel kolonn duw.\n3Otta ty yw furra ages Daniel,\nha nyns eus kevrin kudhys dhiworthis.\n4Gans dha furneth ha'th konvedhes\nty re wrug rychys ragos dha honan,\nha kuntell owr hag arghans\n5Gans dha furneth vras ha'th kenwerth\nty re ynkressyas dha rychys\nha'th kolonn re beu drehevys drefenn dha rychys.\nDrefenn ty dhe settya dha golonn\navel kolonn duw,\n7rakhenna, awottavy ow tri estrenyon er dha bynn,\nan fella a'n kenedhlow;\ni a denn aga kledhedhyow erbynn tekter dha furneth\nha defola dha splannder.\n8I a'th tre yn-nans dhe'n pytt,\nha ty a verow del verow an re yw ledhys\nyn kolonn an moryow.\n9A leverydh hwath, ‘My yw duw’,\nyn golok an re a'th ladh?\nMes ty yw den a-der duw\ny'n leuv an re a'th ladh.\n10Ty a verow del verow an re antrodreghys\nyn leuv estrenyon;\nrag my re gewsis, yn-medh an Arloedh DUW.\nGalargan war Vyghtern Tyr\n11Ger an ARLOEDH a dheuth dhymm, ow leverel: 12Mab den, drehav galargan war vyghtern Tyr, ha lavar dhodho, Yndellma y lever an Arloedh DUW:\nTy o an sel a berfydhder,\nleun a furneth, perfydh yn tekter.\n13Yth eses yn Eden, lowarth Duw;\npub men drudh o dha gudhans,\nrubi, topaz, ha gwyrven,\nowrven, onyks, ha yasper,\nsaffir, garnet, ha beryl.\nOber a owr o dha settyansow28:13 settyansow: Amendys. Ebrow tabourigow. ha'th gravyansow ynnos;\ny'n jydh may feus formys\ny fons parys.\n14Gans cherub untys avel gwithyas my a'th settyas;\nyth eses war venydh sans Duw\now kerdhes yn mysk meyn a dan.\n15Ty o divlam yn oll dha fordhow\na-dhia'n jydh may feus formys\nbys pan veu anewnder kevys ynnos.\n16Yn lanwes dha genwerth\ni a lenwis an kres ahanas gans garowder, ha ty a beghas.\nYtho my a'th tewlis avel tra ansans dhiworth menydh Duw,\nha'n cherub esa ow kwitha a'th chasyas yn-mes\ndhiworth kres an meyn a dan.\n17Dha golonn o goethus y'th tekter,\nty a dhefolas dha furneth drefenn dha splannder.\nYtho my a'th tewlis dhe'n dor,\nmy a'th worras a-rag myghternedh,\ndhe vires warnas gans skorn.\n18Y'th lies kammhynseth,\nyn anewnder dha genwerth,\nty a dhisakras dha sentris.\nYtho my a dhros tan yn-mes dhiworthis;\nev a'th tybris,\nha my a'th treylyas dhe lusu war an dor\nyn golok pubonan a'th welas.\n19Oll an kenedhlow a'th aswonnis\na gemmeras skruth orthis;\nty re dheuth dhe browagh tromm\nha ny vydhydh nevra namoy.\nProfoesans erbynn Sidon\n20Ger an ARLOEDH a dheuth dhymm, ow leverel: 21Mab den, treyl dha fas troha Sidon, ha profoes er hy fynn, 22ha lavar, Yndellma y lever an Arloedh DUW:\nOtta, yth esov er dha bynn, A Sidon,\nha my a vydh enorys a-berth ynnos.\nI a woer my dhe vos an ARLOEDH\npan wrav breusow ynni,\nha my a vydh sanshes ynni.\n23My a dhannvon plag ynni\nha goes yn hy stretys.\nAn re ledhys a goedh a-berth ynni,\ngans an kledha er hy fynn a-derdro.\nEna i a woer my dhe vos an ARLOEDH.\n24Ny'n jevydh chi Ysrael na fella spedhas dh'aga gwana na spern dh'aga fystiga yn mysk oll aga hentrevogyon, a wre aga despitya. Ena i a woer my dhe vos an Arloedh DUW.\nBennath war Ysrael y'n Termyn a Dheu\n25Yndellma y lever an Arloedh DUW: Pan guntellav chi Ysrael dhiworth an poblow le mayth esens skattrys, my a vydh sanshes ynna yn golok an kenedhlow. Ena i a drig war aga thiredh aga honan, a res vy dhe'm gwas Yakob. 26I a drig ynno yn sawder, ha drehevel chiow, ha plansa gwinlannow; i a drig yn sawder pan wrav breusow war oll aga hentrevogyon a's dispres. Ena i a woer my dhe vos an ARLOEDH aga Duw.


An Beybel Sans in Kernowek (The Holy Bible in Cornish) - Page 17 - Cornwall 24\nPost by Kathlovenn » Sat May 21, 2011 3:03 pm\nDydh da, ottavy Karesk dasserghys! Gwerthys yw ow chi ha kellys yw ow ger tremena; ha pan brenav chi nowydh, my a wayt na vo yn Karesk. Raghenna, yma hanow nowydh dhymm.\nA yll bos kevys rol a eryow gramasek in neb le?\nPost by Kathlovenn » Sun May 22, 2011 12:37 pm\nYtho, ottomma gwlaskor nev! Eus nebonan arall omma?\nPost by factotum » Sun May 22, 2011 1:21 pm\nHa ny wonn fatell dhe dreylye taklow kepar ha "The first line of OM _An Taz a Nev y'm gylwir_ shows that the secondary object of a doubly transitive verb is treated as an adverbial phrase which when fronted is followed by the oblique relative particle _y(th)_", ha flows arall a'n par-ma.\nPost by factotum » Sun May 22, 2011 1:57 pm\nNy redyas vy pubtra a-ugh na hwath, mez ny garav "Pyth ynno a wrug hi maylye an lyver?".\nGwell vie dhymm "Yn pyth y hwrug hi maylye an lyver [ynno]?" (c.f. "A by le y hwrug hi doz [anodho]?")\nPo martesen "Pyth y hwrug hi maylye an lyver ynno?" (ha "Py le y hwrug hi doz anodho?")\nKepar ha : "Yn paper y hwrug hi maylye an lyver" ("A Bennsans y hwrug hi doz").\nPost by Kathlovenn » Sun May 22, 2011 2:12 pm\nYth esov vy trygys yn unn gistenn, ha rann vrassa a'm lyvrow yn kistenn arall. Herwydh Dick Gendall, fatell wrer hemma yn Kernewek Diwedhes?\nPost by Anselm » Sun May 22, 2011 3:01 pm\nPandra faylyas ev an lyver ynni.\nOtt ann omgylwans usadow ynov, na fors fatell vo.\nPost by Morvil » Sun May 22, 2011 3:16 pm\nPost by Anselm » Sun May 22, 2011 3:46 pm\nBrav ha bryntin. Po tra kyn fe a'n par na.\nPost by factotum » Sun May 22, 2011 6:25 pm\nKathlovenn : My a wayt dha gist dhe voz onan tardiseg, h.y. brassa a-ji agez dell ywe yn-mes\nTim : "pandra [y] faylyas ev an lyver ynni"\nMy a gryz dell yw hemma ewn herwydh an rewlyz, mez hwath nebez koynt dhe'm omglywans yw. Ny wonn prag poran\nDan : "pandr'a wrug hei maylya an lever etto"\nHerwydh an gyz, hemm yw nebez diwedhes. A vie an 'w-' hwath gezyz, h.y. _wrug_ > "reeg"? Ha gans henna, a dal an diberthyans MC ynter _a wrug_ ha _y hwrug_ dhe voz gwelyz y'th system? Henn yw an brassa kaletter a-barth RLC dhe'm bryz-vy. Fatell dhe evirye an rewlyz gans mar danow yw an ensamplyz.\nYn MC "pandr'a wrug hi maylye" 'what did she wrap (up)' yw ewn heb mar, awoz an govynn yw a-dro dhe'n object, an pyth o maylyyz. Mez diffrans yw "pandra [y?] hwrug hi maylye an lyver ynno/ynni", awoz omma ni a wel "an lyver" dhe voz an pyth maylyyz, hag yndella an govynn a dal boz yn kever an indirect po secondary object. Poran kepar ha "an taz" yn "an taz y'm gylwir". Ytho _y(th)_ dell hevel.\nPo "Pandr'a wrug hi y vaylye" ??? rag "what did she wrap up?"\nPost by carrek » Sun May 22, 2011 6:44 pm\nKathlovenn wrote: Yth esov vy trygys yn unn gistenn, ha rann vrassa a'm lyvrow yn kistenn arall. Herwydh Dick Gendall, fatell wrer hemma yn Kernewek Diwedhes?\nFatel wra onen bos trigys en udn gisten ha gwitha y levrow en kisten aral en KD, po fatel wra onen leverel hebma en KD?\nTh ero've trigys en udn gisten, ha radn vrassa a'm levrow en kisten aral (e'n FSS). Po che a ell leverel "radn vrassa a levrow ve".\nPost by Kathlovenn » Sun May 22, 2011 7:04 pm\nAn gist may ma ow lyvrow ynni yw brassa ages an gist mayth esov vy trygys ynni. ny allav vy derivas hi braster. Ha my ynni, nyns eus spas vyth rag rewlell dh'y musura.\nPost by carrek » Sun May 22, 2011 7:09 pm\nfactotum wrote: Eus.\nHa ny wonn fatell dhe dreylya taklow kepar ha "The first line of OM 'An Taz a Nev y'm gylwir' shows that the secondary object of a doubly transitive verb is treated as an adverbial phrase which when fronted is followed by the oblique relative particle 'y(th)'", ha flows arall a'n par ma.\nMa kensa linen OM 'An Tas a Nev y'm gylwir' ow tisqwedhes bos an objeta nessek a verb transitiv dewweyth dyghtyes avel lavaren adverbek ew, pan vo gorrys a-rag, sewyes gen an demigen berthinek andidro 'y(th)'.\nMe a wra comendya gerlever Nicholas Williams, gerlever pur dha ew.\nPost by Kathlovenn » Sun May 22, 2011 7:18 pm\nCarrek: ow govynn o "fatell wrer govynn gans indirect object yn Kernewek Diwedhes". Morvil a ros unn gorthyp. Pandr'a leverydh ji?\nPost by carrek » Sun May 22, 2011 7:25 pm\nUnver ov vy gen Morvil, "pandr'a wrug hei maylya an lever etto" ew an peth a venje'ma usya.


Compare Bible readings for Breusysi 7 in the ABK and the NRSV - Bible Society\nGideon a Feth an Midyanysi\n1Ena Yerubbaal (henn yw Gideon) hag oll an bobel esa ganso a sevis yn-bann a-varr hag a gampyas ryb fenten Harod; hag yth esa kamp Midyan a'n gledhbarth dhedha, ryb bre More, y'n nans.\n2An ARLOEDH a leveris dhe Gideon, ‘An re usi genes yw moy es dell eus edhomm dhymm dhe ri an Midyanysi yn aga leuv. Ny wra Ysrael marnas kemmeres an bri dhiworthiv, ow leverel, “Ow leuv evy re'm delivras.” 3Lemmyn ytho dyllo hemma yn klewans an bobel, “Piw pynag yw ownek hag ow krena, dehweles tre.” ’ Yndella Gideon a's kroedras; dew warn ugens mil anedha a dhehwelis tre ha deg mil a wortas.\n4Ena an ARLOEDH a leveris dhe Gideon, ‘An bobel yw hwath re aga myns; kemmer i yn-nans dhe'n dowr ha my a's kroeder ragos ena. Pan lavarav, “Hemma a genes”, ev a genes; ha pan lavarav, “Nyns a hemma genes”, nyns a genes.’ 5Ytho ev a gemmeras an bobel yn-nans dhe'n dowr, ha'n ARLOEDH a leveris dhe Gideon, ‘Oll an re hag a lap an dowr gans aga thaves, par dell lap ki, ty a's gorr dhe denewen; oll an re hag a war benn dewlin, ow korra aga diwla dh'aga ganow, ty a's gorr dhe'n denewen arall.’ 6Myns an re hag a lapyas o tri hans gour; mes oll an re erell a'n bobel eth war benn dewlin rag eva dowr. 7Ena an ARLOEDH a leveris dhe Gideon, ‘Gans an tri hans hag a lapyas, my a'th teliver, hag y rov an Midyanysi y'th leuv. Dehweles oll an re erell dh'aga thre.’ 8Ev a dhannvonas oll an Ysraelysi ma dh'aga thyldow, mes ev a withas an tri hans, hag i a gemmeras sosten an bobel dhiworth aga diwla, ha'ga hirgern. Yth esa kamp an Midyanysi yn-danno y'n nans.\n9Y'n keth nos an ARLOEDH a leveris dhodho, ‘Sa'bann hag omsett erbynn an kamp; rag my re'n ros y'th leuv. 10Mes mara'th eus own a omsettya, ke yn-nans dhe'n kamp gans dha was Pura, 11ha ty a glew an pyth a leverons, hag a-wosa dha dhiwleuv a vydh krevhes rag omsettya erbynn an kamp.’ Ytho ev eth yn-nans gans y was Pura dhe amal aray an wer ervys esa y'n kamp. 12An Midyanysi ha'n Amalekysi hag oll mebyon an est a wrowedha y'n nans avel hes a lokustes; ha'ga howrvergh o diniver, avel tewes an morrep. 13Pan dheuth Gideon, yth esa gour ow terivas hunros dhe vata; hag ev a leveris, ‘My a hunrosas hunros, hag otta, tesenn a vara heydh a goedhas yn kamp Midyan, hag a dheuth dhe'n tylda, hag a'n gwaskas bys may koedhas; ev a'n treylyas penn a-wartha dhe woeles ha'n tylda a goedhas.’ 14Ha'y vata a worthybis, ‘Nyns yw henna marnas kledha Gideon mab Yoash, gour a Ysrael; Duw re ros Midyan hag oll an lu yn y leuv.’\n15Pan glewas Gideon derivas an hunros ha'y styr, ev a wordhyas. Ev a dhehwelis dhe gamp Ysrael, hag a leveris, ‘Sevewgh yn-bann; rag an ARLOEDH re ros kamp Midyan yn agas leuv.’ 16A-wosa ev a rannas an tri hans gour yntra tri fara, hag a worras hirgern yn aga diwdhorn oll, ha sethow gwag, gans faglennow a-berth y'n sethow. 17Ev a leveris dhedha, ‘Mirewgh orthiv, ha gwrewgh an keth tra; pan dhov vy dhe gyrghynn an gamp, gwrewgh par dell wrav. 18Pan hwythav an hirgorn, my hag oll usi genev, hwi ynwedh hwythewgh an hirgern oll a-dro dhe'n gamp, ha germewgh. “A-barth an ARLOEDH hag a-barth Gideon!” ’\n19Ytho Gideon ha'n kans gour esa ganso a dheuth dhe gyrghynn an kamp yn dalleth an goel kres, wosa i dhe settya an goel; hag i a hwythas an hirgern ha brewi an sethow esa yn aga diwla. 20Yndella an tri fara a hwythas an hirgern, ha terri an sethow, ow synsi yn aga leuv gledh an faglennow, hag yn aga leuv dhyghow an hirgern rag hwytha, hag i a grias, ‘Kledha a-barth an ARLOEDH hag a-barth Gideon!’ 21Pub gour a sevi yn y le a-dro dhe'n kamp, hag oll an dus yn kamp a boenyas; i a grias yn ughel ha fia dhe'n fo. 22Pan hwythsons an tri hans hirgorn, an ARLOEDH a settyas kledha pub den erbynn y vata hag erbynn oll an kamp; ha'n lu a fias maga pell avel Beth-shitta war-tu ha Serera, maga pell avel or Abel-mehola ryb Tabbath. 23Ha gwer Ysrael a veu gelwys dhiworth Naftali ha dhiworth Asher ha dhiworth oll Manasse, hag i a jasyas war-lergh an Midyanysi.\n24Ena Gideon a dhannvonas kannasow der oll bro venydhyek Efraym, ow leverel, ‘Dewgh yn-nans erbynn an Midyanysi ha sesewgh an dowrow er aga fynn, bys Beth-bara, ha'n Yordan ynwedh.’ Ytho oll gwer Efraym a veu gelwys yn-mes, hag i a gemmeras an dowrow bys Beth-bara, ha'n Yordan ynwedh. 25I a gachyas an dhew bennsevik a Midyan, Oreb ha Zeeb; i a ladhas Oreb orth an garrek a Oreb, ha Zeeb a ladhsons orth an gwinwask a Zeeb, hag i ow chasya an Midyanysi. I a dhros penn Oreb ha penn Zeeb dhe Gideon, tu arall an Yordan.


Gorseth Kernow: Newodhow Kens 2002\nNowodhow Kens 2002\nGorseth Kernow a-gyn coll onan a'y thus cotha mur y vry gans tremenva Map Dyvroeth (Richard Jenkin). Ef a-wonys dybarow deu dermyn avel Barth Mur ha'y scolhyksys ha hembronksys re-bu druth dres musur dhe ober an Orseth, ha'y omryans der oll y vewnans dhe sewena Kernow ha'y fobel yu ensompel dhyn-ny-oll.\nJowan an Cleth, Barth Mur, 16ves mys-Du 2002\nRak trubyt lun dhe Richard Jenkin gwra clykkya omma.\nByrth Kernewek a-omguntell yn Vyctorya, Ostraly\nByrth Vyctorya a-omguntell bledhennek an 3a de-Sadorn a vys Hedra rak dathla materow yn-kever pup testen a negys Gorseth Kernow. A gleth dhe dhyghow: Lesley Morton, June Parrot, Stephen Amos, Joy Menhennit, Alison Stephen, Janet Woolhouse, Lilian Dell, Peter Trevorah, Edna Ellis, George Ellis, Bill Whitford, Bill Phillips. Nyns-esa ena na Ruth Hopkins na Richard Snedden.\nY fu dyllys yn 2002 Testament Noweth yn Kernewek Unys Amendys.\nAn balores a dheneth arta yn Kernow\nDer trelyansow y'ga threveth ny wrug an Balores denethy y'n gwyls yn Kernow dres 50 bledhen, mes copla re be lemmyn gwelys. Yth yu Bran Vras gans gelvynek ruth ha dywar ruth. Yth yu prederys y whrug an copla dos adhyworth Ywerdhon po Kembry Dyghow. Y fe arweth gwlasek a Gernewek mar bell bos an ger Kembrek rag an Balores Bran Gernyw. Yth yu crysys hy bos gwythyades an spyrys a Vyghtern Arthur neb a wra y'n termyn a dhe dewheles dhe dhelyfra y bobel. Ryalobran (Bran Vras Ryal) o Pensevyk Kernewek neb yu cofhes war an Men Scryfa ogas dhe Eglosvadron/Morveth.\nGwary Myrkel nag o aswonys kens adro dhe Vewnans a Sen Ke ha whethel a Vyghtern Arthur re ge kefys y'n Lyverva Genethlek a Gembry yn Aberystwyth. An dheu yu scryfys yn Kernewek ha'n dornscryfow a's teves deth a adro dhe 1540.\nTour eglos Sen Ke, ogas dhe Borth Ke, Kernow


2 Samuel 9 (ABK) - Bible Society\n2 Samuel 9 ABK\nKuvder Davydh troha Mefibosheth\n1Davydh a wovynnas, ‘Eus hwath nebonan yw gesys a ji Sowl, may hallav diskwedhes dhodho tregeredh drefenn Yonathan?’ 2Lemmyn yth esa gwas a ji Sowl, ha'y hanow Siba, hag ev a veu gelwys dhe Davydh, ha'n myghtern a leveris dhodho, ‘Osta Siba?’ Hag ev a worthybis, ‘Dha was!’ 3Yn-medh an myghtern, ‘A nyns eus hwath gour gesys a ji Sowl, may hallav diskwedhes tregeredh Duw dhodho?’ Ha Siba a worthybis, ‘Yma hwath gesys mab Yonathan; evredhek yw yn y dhewdroes.’ 4An myghtern a leveris dhodho, ‘Ple'ma ev?’ Siba a worthybis dhe'n myghtern, ‘Yma ev yn chi Makir mab Ammiel, yn Lo-debar.’ 5Ena myghtern Davydh a dhannvonas ha'y dhri dhiworth chi Makir mab Ammiel, yn Lo-debar.\n6Mefibosheth mab Yonathan mab Sowl a dheuth dhe Davydh, hag ev a goedhas war y fas, hag omblegya. Ha Davydh a leveris, ‘Mefibosheth!’ Ev a worthybis, ‘Ottavy, dha was!’ 7Davydh a leveris dhodho, ‘Na borth own, rag my a dhiskwa tregeredh dhis rag Yonathan dha das; ha my a dhaskorr dhis oll tir a Sowl dha das, ha ty a dheber boes orth ow moes pup-prys.’ 8Ev a omblegyas ha gorthybi, ‘Pandr'yw dha was, may firsys war gi marow kepar ha my?’\n9Ena an myghtern a elwis Siba, gwas Sowl, ha leverel dhodho, ‘Pup-tra esa dhe Sowl ha dhe oll y ji my re ros dhe vab dha vester.’ 10Ty ha'th vebyon ha'th wesyon a wonedh an dor ragdho, ha ty a dhre an askorr, may hyll mab dha vester kavoes boes dhe dhybri; mes Mefibosheth mab dha vester a dheber boes pup-prys orth ow moes. Lemmyn yth esa dhe Siba pymthek mab hag ugens gwas. 11Ena Siba a leveris dhe'n myghtern, ‘War-lergh pup-tra a wra ow arloedh an myghtern y erghi dh'y was, yndella y hwra dha was.’ Ha Mefibosheth a dhybri orth moes Davydh, avel onan a vebyon an myghtern. 12Yth esa dhe Mefibosheth mab yowynk, ha'y hanow Mika. Hag oll an re trigys yn chi Siba eth ha bos gwesyon Mefibosheth. 13Ytho yth esa Mefibosheth trigys yn Yerusalem, rag ev a dhybri pup-prys orth moes an myghtern. Evredhek o yn y dhewdroes.


10 Hoteles cerca de Private John Henry (Harry) Brown V.C.\nMejores hoteles cerca de Private John Henry (Harry) Brown V.C., Gananoque, Canadá\n30 King St E, Gananoque, Ontario K7G 1E9, Canadá\nLee opiniones sobre Private John Henry (Harry) Brown V.C.\n117 de 376 establecimientos coinciden con tus filtros. Quitar todos los filtros\nFiltrarCualquier distancia desde Private John Henry (Harry) Brown V.C.\nA 1.0 km de Private John Henry (Harry) Brown V.C.\nA 0.7 km de Private John Henry (Harry) Brown V.C.\nA 1.7 km de Private John Henry (Harry) Brown V.C.\nA 0.4 km de Private John Henry (Harry) Brown V.C.\nA 1.5 km de Private John Henry (Harry) Brown V.C.\nA 1.2 km de Private John Henry (Harry) Brown V.C.\nA 11.5 km de Private John Henry (Harry) Brown V.C.\nA 1.8 km de Private John Henry (Harry) Brown V.C.\nA 1.9 km de Private John Henry (Harry) Brown V.C.\nA 19.2 km de Private John Henry (Harry) Brown V.C.\nA 12.0 km de Private John Henry (Harry) Brown V.C.\nA 20.0 km de Private John Henry (Harry) Brown V.C.\nA 19.9 km de Private John Henry (Harry) Brown V.C.\nA 21.9 km de Private John Henry (Harry) Brown V.C.\nA 19.5 km de Private John Henry (Harry) Brown V.C.\nA 19.7 km de Private John Henry (Harry) Brown V.C.\nA 27.7 km de Private John Henry (Harry) Brown V.C.\nA 27.9 km de Private John Henry (Harry) Brown V.C.\nA 20.9 km de Private John Henry (Harry) Brown V.C.\nA 29.9 km de Private John Henry (Harry) Brown V.C.\nA 27.2 km de Private John Henry (Harry) Brown V.C.\nA 28.9 km de Private John Henry (Harry) Brown V.C.\nA 23.2 km de Private John Henry (Harry) Brown V.C.


2 Myghternedh 22 (ABK) - Bible Society\n2 Myghternedh 22 ABK\nYosia a Reyn war Yuda\n1Eth bloedh o Yosia pan dhallathas reynya, hag ev a reynyas unnek blydhen warn ugens yn Yerusalem. Yedida o hanow y vamm, myrgh Adaya a Boskath. 2Ev a wrug an pyth o ewn yn golok an ARLOEDH, ha kerdhes yn fordh Davydh y das, ha ny dreylyas a-denewen dhe'n dyghow na dhe'n kledh.\nHilkia a Gyv Lyver an Lagha\n3Y'n etegves blydhen a vyghtern Yosia, an myghtern a dhannvonas Shafan mab Asalia mab Meshullam, an skrifwas, dhe ji an ARLOEDH, ow leverel, 4‘Ke yn-bann dhe Hilkia an arghoferyas, ha gwra dhodho rekna oll sommenn an arghans dres a-berth yn chi an ARLOEDH, re guntellas gwithysi an treudhow a-dhiworth an bobel; 5delivrens e yn leuv an re a worvir an ober yn chi an ARLOEDH; delivrens e dhe'n weythoryon usi yn chi an ARLOEDH orth y ewnhe, 6dhe'n seri prenn, dhe'n dhrehevoryon, dhe'n seri men; rag prena prenn ha men nedhys rag ewnhe an chi. 7Byttegyns na vedhes akont govynnys orta a'n arghans a veu delivrys yn aga leuv, drefenn i dhe dhyghtya yn onest.’\n8Hilkia an arghoferyas a leveris dhe Shafan an skrifwas, ‘My re gavas lyver an lagha yn chi an ARLOEDH.’ Ha Hilkia a ros an lyver dhe Shafan hag ev a'n redyas. 9Ena Shafan an skrifwas a dheuth dhe'n myghtern, ha derivas dhe'n myghtern, ‘Agas gwesyon re guntellas an arghans a veu kevys y'n chi, hag i re'n delivras yn leuv an weythoryon apoyntys dhe worvires yn chi an ARLOEDH.’ 10Ena Shafan an skrifwas a dherivas dhe'n myghtern ow leverel, ‘Hilkia an oferyas re ros lyver dhymm.’ Ha Shafan a'n lennas a-rag an myghtern.\n11Pan glewas an myghtern geryow lyver an lagha, ev a skwardyas y dhillas. 12An myghtern a worhemmynnis dhe Hilkia an oferyas, hag Ahikam mab Shafan, hag Akbor mab Mikaya, ha Shafan an skrifwas, hag Asaya gwas a'n myghtern, ow leverel, 13‘Kewgh ha hwilewgh dhiworth an ARLOEDH ragov, rag an bobel, ha rag oll Yuda, a-dro dhe eryow an lyver ma re beu kevys; rag bras yw sorr an ARLOEDH re beu enowys er agan pynn, drefenn na woslowas agan tasow orth geryow an lyver ma, dhe wul pup-tra herwydh an pyth yw skrifys a-dro dhyn.’\n14Ytho Hilkia an oferyas, Ahikam, Akbor, Shafan, hag Asaya eth dhe Hulda an brofoeses, gwreg Shallum mab Tikva mab Harhas, gwithyas an dhillasva; yth esa hi trigys yn Yerusalem y'n Nessa Kwartron, hag i a gewsis orti. 15Hi a leveris dhedha, ‘Yndellma y lever an ARLOEDH, Duw Ysrael: Leverewgh dhe'n gour a'gas dannvonas, 16Yndellma y lever an ARLOEDH, My a dhre drog war an tyller ma, ha war y annedhysi, herwydh oll geryow an lyver re redyas myghtern Yuda, 17drefenn i dhe'm forsakya ha leski offrynnow dhe dhuwow erell, ow provokya ow sorr gans oll oberow aga diwla; rakhenna ow honnar a vydh enowys erbynn an tyller ma, ha ny vydh difeudhys. 18Mes yndella hwi a lever dhe vyghtern Yuda a'gas dannvonas dhe hwilas dhiworth an ARLOEDH: Yndellma y lever an ARLOEDH, Duw Ysrael: A-dro dhe'n geryow re glewsys, 19drefenn bos dha golonn medhel, ha ty dhe vos uvel a-dherag an ARLOEDH, pan glewsys an pyth a leveris vy erbynn an tyller ma, hag erbynn y annedhysi, mayth ellens ha bos euth ha molleth, ha skwardya dha dhillas, hag oela a-dheragov, my ynwedh re glewas, a lever an ARLOEDH. 20Otta, ytho, my a'th kuntell dhe'th tasow, ha ty a vydh kuntellys a-berth y'th vedh yn kres; ny wra dha dhewlagas gweles oll an drog a dhrov war an tyller ma.’ I a dhros an messaj dhe'n myghtern arta.


22Bys y'n ger ma i a woslowas orto, mes ena i a dhrehevis aga levow, ow leverel, ‘Dhe-ves gans den a'n par ma a'n nor; ny dhelledh ev dhe vewa.’ 23Hag i ow karma hag ow tewlel aga mantelli dhe-ves hag ow tewlel doust y'n ayr, 24an tribun a worhemmynnis may fe hembrenkys y'n kastell, hag ev a erghis may fe apposys dre skorjya, rag dismygi yn tien an reson i dhe garma orto y'n for' ma. 25Mes pan y'n tennsens a-hys rag an skorjys, Powl a leveris dhe'n penn-kangour esa ow sevel yn ogas, ‘Yw lafyl ragos dhe skorjya burjes romanek nag yw dampnys?’ 26Pan glewas henna an penn-kangour eth dhe'n tribun ha leverel, ‘Pandr'a vynnydh dhe wul? Rag an gour ma yw burjes romanek.’ 27An tribun a dheuth dhe Powl ha leverel dhodho, ‘Lavar dhymm, osta burjes romanek?’ Hag yn-medh ev, ‘Ov.’ 28An tribun a worthybis, ‘My a gavas an sitysanses a bris meur.’ Ytho Powl a leveris, ‘Mes yn tevri, genys veuv yndella.’ 29Rakhenna an re neb o parys dh'y apposya a omdennas anodho a-dhistowgh; hag ynwedh an tribun a'n jeva own pan wodhva y vos Roman hag y'n kolmsa.


Luk 22 ABK - Lemmyn goel an bara heb goell, henwys - Bible Search\n7Ena y teuth dydh an bara heb goell, pan o res sakrifia an pask; 8hag ev a dhannvonas Peder ha Yowann yn-kerdh ow leverel, ‘Kewgh dhe bareusi dhyn an pask, rag ma'n dyppryn.’ 9Yn-medhons dhodho, ‘Ple fynnydh ni dhe bareusi?’ 10Yn-medh ev dhedha, ‘Otta, pan ewgh a-ji dhe'n sita, den a'gas dyerbynn ow toen pycher a dhowr; gwra y sywya bys y'n chi mayth ello, 11ha leverewgh dhe vester an chi, “An Mester a lever dhywgh, ‘Ple'ma'n westva, le may typpriv an pask gans ow dyskyblon?’ ” 12Hag ev a dhiskwa dhywgh stevell veur y'n soler, taklyes: pareusewgh ena.’ 13Hag i eth yn-kerdh ha kavoes pup-tra poran dell lavarsa dhedha, hag i a bareusis an pask.\n14Ha pan dheuth an eur, ev a esedhas orth an voes, ha'y abesteli ganso. 15Hag ev a leveris dhedha, ‘My re yeunis yn feur dybri an pask ma genowgh, kyns my dhe wodhav; 16rag my a lever dhywgh, ny wrav y dhybri arta+ erna vo kollenwys yn gwlaskor Duw.’ 17Ena ev a gemmeras hanaf, hag a rassas, ha leverel, ‘Kemmerewgh hemma ha'y ranna yntredhowgh; 18rag yn-medhav dhywgh, ny evav alemma rag a frut an gwinbrenn erna dheffo gwlaskor Duw.’ 19Ena ev a gemmeras bara, hag a rassas ha'y derri ha'y ri dhedha, ow leverel, ‘Hemm yw ow horf yw res a-barth dhywgh; gwrewgh hemma yn kovadh ahanav vy.’ 20Hag yn keth vaner an hanaf wosa i dhe dhybri, ow leverel, ‘An hanaf ma yw an kevambos nowydh y'm goes vy, yw skoellys a-barth dhywgh. 21Mes mirewgh, yma leuv an den a'm trayt genev orth an voes. 22Rag devri Mab an den a yn-rag dell veu ordenys, mes go-ev an den na, dredho mayth yw traytys.’ 23Hag i a dhallathas dadhla an eyl gans y gila piw anedha a vynna gul hemma.\n28‘Hwi yw neb a besyas genev y'm prevyansow; 29ha my a apoynt dhywgh gwlaskor, kepar dell y's apoyntyas ow Thas dhymmo vy, 30may typprowgh hag eva orth ow moes y'm gwlaskor, hag esedha war dronys, ow breusi dewdhek loeth Ysrael.’\n39Hag ow mos yn-mes, ev eth war-lergh y usadow dhe'n menydh Oliv, ha'y dhyskyblon ynwedh a'n holyas. 40Ha pan dheuth dhe'n tyller yn-medh ev dhedha, ‘Pysewgh ma na entrowgh yn temptyans.’ 41Hag ev a omdennas dhiworta a-dro dhe hys towl-men, hag ow mos war benn-dewlin ev a bysi, 42ow leverel, ‘A Das, mars yw dha volonjedh, dog an hanaf ma dhiworthiv; saw na vedhes gwrys ow bodh evy, mes dha vodh tejy.’ 43Hag el dhiworth nev a omdhiskwedhas dhodho, dh'y gonfortya. 44Ha devedhys yn angoes ev a bysi moy ter; ha'y hwys a dheuth ha bos kepar ha bannaghow a woes ow troppya war an dor.+ 45Ha pan sevis dhiworth an pysadow, ev a dheuth dhe'n dhyskyblon ha'ga havoes ow koska drefenn galar, 46hag yn-medh ev dhedha, ‘Prag y koskowgh? Sevewgh yn-bann ha pysewgh, ma na entrowgh yn temptyans.’\n47Hag ev hwath ow kewsel, awotta routh, hag yth esa ow mos a-ragdha an den henwys Yudas, onan a'n dewdhek; hag ev a dheuth nes dhe Yesu dhe amma dhodho. 48Hag yn-medh Yesu dhodho, ‘Yudas, yw gans amm y traytydh Mab an den?’ 49Pan welas an re a-dro dhodho an pyth esa ow hwarvos, yn-medhons, ‘Arloedh, a wren ni gweskel gans kledha?’ 50Hag onan anedha a weskis kethwas an arghoferyas ha treghi dhe-ves y skovarn dhyghow. 51Mes Yesu a worthybis, ‘Namoy a henna!’ hag ev a dochyas skovarn an gwas ha'y sawya. 52Hag yn-medh Yesu dhe'n bennoferysi ha withysi an tempel ha'n henavogyon neb a dheuth dhodho, ‘A dheuthewgh yn-mes kepar dell ve erbynn lader, gans kledhedhyow ha fustow? 53Pub dydh yth esen vy genowgh y'n tempel, ha ny settsowgh dalghenn ynnov; mes hemm yw agas eur, ha nerth an tewlder.’\n54Wosa dalghenna ynno i a'n hembronkas ha'y dhri yn chi an arghoferyas; hag yth esa Peder ow sywya a-bell. 55I a enowis tan yn kres an klos hag esedha war-barth, ha Peder o esedhys yn aga mysk. 56Mes unn vaghteth a'n gwelas esedhys y'n golow ha mires gluw orto ha leverel, ‘Yth esa hemma ynwedh ganso.’ 57Mes ev a'n denaghas ow leverel, ‘Benyn, ny wrav vy y aswonn.’ 58Ha nebes a-wosa, nebonan arall a'n gwelas ha leverel, ‘Ty ynwedh yw onan anedha.’ Yn-medh Peder, ‘Ty dhen, nyns ov vy.’ 59Hag a-dro dhe unn our a-wosa, nebonan arall a afydhyas ow leverel, ‘Dhe wir, hemma ynwedh esa ganso, rag yma ev a Alile maga ta.’ 60Mes yn-medh Peder, ‘Ty dhen, ny wonn pandr'a gewsydh.’ Ha hware, hag ev hwath ow kewsel, an kulyek a ganas. 61Ha'n Arloedh a dreylyas ha mires orth Peder, ha Peder a borthas kov a lavar an Arloedh, fatell leveris dhodho, ‘Kyns an kulyek dhe gana hedhyw, ty a'm denagh teyrgweyth.’ 62Hag ev eth+ yn-mes hag oela yn tynn.\n66Pan dheuth an jydh, konsel henavogyon an bobel a omguntellas, pennoferysi ha skribys, hag i a'n dros a-rag aga honsel 67ow leverel, ‘Mars osta an Krist, lavar dhyn.’ Mes yn-medh ev dhedha, ‘Mar lavarav dhywgh, ny wrewgh krysi; 68ha mar kovynnav, ny wrewgh gorthybi.+ 69Mes alemma rag Mab an den a vydh esedhys a'n barth dhyghow dhe alloes Duw.’ 70Hag i oll a leveris, ‘Osta ytho Mab Duw?’ Yn-medh ev dhedha, ‘Hwi a lever, ow bos evy.’ 71Yn-medhons i, ‘Pana edhomm eus dhyn a dhustuni? Ni re'n klewas a'y anow y honan.’


Pewas Nobel - Wikipedia\nAn Pewas Nobel displegys yn kott\nPub bledhen, yma Pewasow Nobel (Swedek: Nobelpriset) res dhe dus ha fondyansow dres an bys oll. Y rer an pewasow ma rag studhya godhonieth ha rag kres ollvysel. Yssynsys yn pewasow skiens yma Lien, Godhonieth, ha Medhegneth. Fondys veu an pewasow gans Alfred Nobel. Y gemynskrif a 1895 a ros an mona rag an Pewasow. Yma an Fondyans Nobel ow tyghtya an mona lemmyn. Y pys an Fondyans lies kessedhek po akademi a dhewis piw a wra degemeres an pewasow. Rag lies, Pewas Nobel yw enor a'n ughella. Tus a dhegemer Pewas Nobel yw henwys "lorysyon Nobel".\nPub gwaynyer an pewas a wayn medalen, testskrif, ha mona. Yn 1901, gwaynyoryon an kynsa Pewasow Nobel a veu res 150,782 SEK. Henn yw an keth sommen ha 7,731,004 SEK yn mis Kevardhu 2007. Yn 2008, y feu pewas a 10,000,000 SEK res dhe'n gwaynyoryon. An pewasow yw res yn Stockholm, Sweden, yn solempnita an 10ves mis Kevardhu. An jydh ma yw penn-bloodh mernans Alfred Nobel.\nKlassys a bewasow ha gwaynyoryon[golegi | pennfenten]\nAn kessedhogow ha fondyansow a dhewis piw a wayn Pewas Nobel a sew:\nAn Akademi Swedek Riel a Wodhoniethow rag an Pewas Nobel a Fysegieth ha Pewas Arghantti Sweden a Wodhoniethow Erbysek er Kov Alfred Nobel\nAn Akademi Swedek Riel a Wodhoniethow rag an Pewas Nobel a Gymygieth\nAn Karolinska Institutet rag an Pewas Nobel a Gorfonieth po Medhegneth\nAn Akademi Swedek rag an Pewas Nobel a Lien\nAn Kessedhek Nobel Norgaghek, appoyntys gans Senedh Norgagh (Stortinget), rag an Pewas Nobel a Gres\nNyns esa an Pewas Nobel a Erbysieth yn kemynskrif Nobel. Selys veu yn 1969 gans Sveriges Riksbank, Arghantti Sweden. Y kevros an arghantti mona dhe'n Fondyans Nobel rag an Pewas Erbysieth yn 1968. Er kov Alfred Nobel yw an Pewas Studhyansow Erbysieth. Grontys yw pub bledhen keffrys ha remenant an pewasow Nobel.\nDiwettha golegyans an folen ma a veu an 6 Hwevrer 2022, dhe 07:23.


Dewteronomi 18 (ABK) - Bible Society\nDewteronomi 18 ABK\nRewlys rag Oferysi ha Levysi\n1Ny vydh dhe'n oferysi leviek, loeth Levi oll, kevrenn nag eretons gans Ysrael. I a dheber an offrynnow dre dan dhe'n ARLOEDH, yw aga eretons. 2Ny'n jevydh eretons yn mysk y vreder; an ARLOEDH yw y eretons, kepar dell leveris dhodho. 3Hemma a vydh dever dhe'n oferysi dhiworth an bobel, dhiworth an re a sakrifi sakrifis, kyn fo ojyon po oen: an riyas a re dhe'n oferyas an skoedh, an dhiwvogh, ha'n agenn. 4Kynsa frut dha ys, dha win, ha'th oyl, ha'n kynsa a gnew dha flokk a redh dhodho. 5Rag an ARLOEDH dha Dhuw re'n dewisas yn-mes a'th loethow oll, dhe sevel ha dhe servya yn hanow an ARLOEDH, ev ha'y vebyon bys vykken.\n6Mar teffo Levyas dhiworth onan a'th yetys yn-mes a Ysrael oll, usi ow kodriga ena, ha dos yn oll desir y enev dhe'n tyller a wra an ARLOEDH y dhewis, 7ev a serv yn hanow an ARLOEDH y Dhuw kepar hag oll y vreder an Levysi neb a sev ena a-rag an ARLOEDH. 8I a dheber kevrennow kehaval, war-barth gans an prow dhiworth gwerth eretons y dasow.\nRewlys erbynn Dewinieth\n9Pan dheudh jy dhe'n tir a wra an ARLOEDH dha Dhuw y ri dhis, ny dhyskydh gul war-lergh taklow kasadow an kenedhlow na. 10Ny vydh kevys yntredhowgh nebonan a offrynn y vab po y vyrgh gans tan, na neb a wra dewinieth, na koelyek, na gorhenyas, na pystrier, 11na huder, na mayn, na koelyek, na nygromonser. 12Rag pubonan a wra an taklow ma yw kasadow dhe'n ARLOEDH, ha drefenn an taklow kasadow ma, yma an ARLOEDH dha Dhuw orth aga fesya a-ragos. 13Ty a goedh bos divlam a-rag an ARLOEDH dha Dhuw. 14An kenedhlow ma, esos orth aga ferghenna, a woslow orth koelyogyon hag orth an re a wra dewinieth. Mes an ARLOEDH dha Dhuw ny re dhis kummyas dhe wul yndella.\n15An ARLOEDH dha Dhuw a dhrehav profoes ragos yn-mes ahanas, dhiworth dha vreder, haval dhymm. Orto ev hwi a woslow. 16Hemm yw herwydh pup-tra a wovynnsys dhiworth an ARLOEDH dha Dhuw orth Horeb yn dydh an kuntellyans, ow leverel, ‘Na as vy dhe glewes lev an ARLOEDH ow Duw byth moy, na weles an tan bras ma arta, ma na verwiv.’ 17Ha'n ARLOEDH a leveris dhymm ‘Da yw an pyth a gowssons. 18My a dhrehav ragdha yn-mes a'ga breder profoes yw haval dhis. My a worr ow geryow yn y anow, hag ev a gews dhedha pup-tra a worhemmynnav. 19An gour neb na woslow orth ow geryow a gews y'm hanow, my a rekwir akont anodho. 20Byttegyns an profoes neb a lavas kewsel geryow y'm hanow na worhemmynnis dhodho aga hewsel, po neb a gews yn hanow duwow erell, an profoes na a verow.’ 21Mar leverydh y'th kolonn, ‘Fatell aswonnyn an ger na wrug an ARLOEDH y gewsel?’ 22Pan gews an profoes yn hanow an ARLOEDH, ha ny hwyrvydh an ger, na ny dheu dhe geweras, henn yw ger na wrug an ARLOEDH y gewsel. An profoes a'n gewsis gans bolder. Na borth own anodho.


MIL ANUNCIOS.COM - Bulldog frances fawn hembra. Compra-venta de bulldogs bulldog frances fawn hembra. Anuncios con fotos de bulldogs bulldog frances fawn hembra. Perros bulldog bulldog frances fawn hembra\nBULLDOGS BULLDOG FRANCES FAWN HEMBRA: Compra-venta de bulldogs bulldog frances fawn hembra. Anuncios con fotos de bulldogs bulldog frances fawn hembra. Perros bulldog bulldog frances fawn hembra y cachorros de bulldog.\nMIL ANUNCIOS.com > MASCOTAS Y AGRICULTURA > PERROS > PERROS > BULLDOG INGL�S > BULLDOG FRANCES FAWN HEMBRA\nde bulldogs bulldog frances fawn hembra que contengan "bulldog frances fawn hembra" Busquedas relacionadas\nPerros bulldog frances fawn hembra\nMascotas y agricultura hembra bulldog frances fawn en Madrid\nBulldog Frances hembra fawn en Malaga\nBulldog Frances hembra fawn en Barcelona\nMascotas y agricultura hembra bulldog frances fawn en Sevilla


Eksodus 32 ABK\n30An vorow Moyses a leveris dhe'n bobel, ‘Hwi re beghas pegh meur. Ha lemmyn my a wra yskynna dhe'n ARLOEDH; martesen my a yll gul prenedh rag agas pegh.’ 31Ytho Moyses a dhehwelis dhe'n ARLOEDH ha leverel, ‘Ogh, an bobel ma re beghas pegh meur; i re wrug dhedha duwow a owr. 32Mes lemmyn, mar mynnydh gava aga fegh – ha mar ny vynnydh, gwra ow defendya, my a'th pys, yn-mes a'th lyver re skrifsys.’ 33Mes an ARLOEDH a leveris dhe Moyses, ‘Neb re beghas er ow fynn, my a wra y dhefendya ev a'm lyver. 34Mes lemmyn, ke, hembronk an bobel dhe'n tyller a gewsis dhis anodho; otta, ow el a wra mos a-ragos. Byttegyns, an jydh may tyffiv, my a wra aga hessydhya a'ga fegh.’ 35Ha'n ARLOEDH a dhannvonas pla war an bobel rag i dhe wul an leugh a wrug Aron.


Tobit 11 (ABK) - Bible Society\nTobit 11 ABK\nVyaj dhe Dre\n1Wosa hemma Tobias eth war y hyns, ow kormel Duw drefenn ev dhe wul sewen y vyaj. Hag ev a vennigas Raguel ha'y wreg Edna. Yndellma ev a besyas mos war y vyaj bys pan dheuthons nes dhe Nineve. 2Ena Rafael a leveris dhe Tobias, ‘A ny wodhes, broder, fatell essys dha das? 3Gwren poenya yn-rag a-dherag dha wreg ha pareusi an chi. 4Ha kemmer bystel an pysk y'th leuv.’ Ytho i a holyas aga hyns, ha'n ki eth war aga lergh.\n5Lemmyn Anna o esedhys ow mires a-dro rag gweles hy mab war an fordh. 6Ha hi a'n aswonnis, hag ev ow tos, ha leverel dh'y das, ‘Ottomma dha vab ow tos, keffrys ha'n den neb eth ganso!’\nGolok Tobit Restorys\n7Rafael a leveris, ‘My a woer, Tobias, y hwra dha das igeri y dhewlagas. 8Res vydh dhis ytho elia y dhewlagas gans an vystel; ha pan loesons ev a's rut hag a wra dhe'n kennennow gwynn koedha a-ves, hag ev a wra dha weles.’\n9Ena Anna a boenyas dhe vetya gansa, ha koedha war gonna hy mab, ha leverel dhodho, ‘My re'th welas, ow mab; alemma rag parys ov dhe verwel.’ Hag i a dhagrewis aga dew. 10Tobit a dhallathas mos war-tu ha'n daras, ha trebuchya. Mes y vab a boenyas dhodho 11ha dalghenna y das, hag ev a skoellyas an vystel war dhewlagas y das, ow leverel, ‘Bydh kolonnek, tas.’ 12Ha pan dhallathas y dhewlagas dhe loesa ev a's rutyas, ha'n gwynnennow a veu pilys a gornellow y dhewlagas. 13Ena ev a welas y vab ha koedha war y gonna hag ev a dhagrewis ha leverel,\n14‘Bennigys osta a Dhuw,\nha benniges yw dha hanow bys vykken,\nha benniges yw oll dha eledh sans;\nRag ty a'm skorjyas,\nmes ty a gemmeras truedh ahanav;\notta, my a wel ow mab Tobias!’\n15Ha'y vab eth a-ji yn unn lowenhe, hag ev a dherivas dh'y das an traow meur o hwarvedhys dhodho yn Media.\n16Ena Tobit eth dhe vetya gans y wohydh dhe yet Nineve, ow lowenhe hag ow kormel Duw. An re a'n gwelas dell eth a's tevo marth drefenn bos golok dhodho. Ha Tobit a wodhva gras a-ragdha bos Duw truedhek dhodho. 17Pan nesas Tobit dhe Sara y wohydh, ev a's bennigas, ow leverel, ‘Wolkomm, myrgh! Bennigys yw Duw re'th tros dhyn, ha benniges yw dha das ha'th vamm.’ 18Yndellma yth esa heudhder yn mysk y vreder oll yn Nineve. 19Ahikar ha'y noy Nadab a dheuth, ha demmedhyans Tobias a veu solempnys seyth dydh gans lowender meur.


Compare Bible readings for Yoshua 23 in the ABK and the CEV - Bible Society\nFarwell Yoshua dhe Ledyoryon Ysrael\n1Lies blydhen a-wosa, a-ban rosa an ARLOEDH powes dhe Ysrael a-dhiworth oll aga eskerens y'n kyrghynn, ha pan o Yoshua gyllys koth yn y dhydhyow, 2Yoshua a elwis oll Ysrael, aga henavogyon, aga rewloryon, aga breusysi ha'ga soedhogyon, ha leverel dhedha, ‘Gyllys koth ov lemmyn y'm dydhyow; 3ha hwi re welas pup-tra re wrug an ARLOEDH agas Duw dhe oll an kenedhlow ma a-barth dhywgh; y feu an ARLOEDH agas Duw a omladhas ragowgh. 4Mirewgh fatell wrugavy ranna ragowgh an kenedhlow ma yw gesys avel eretons rag agas loethow, a-dhiworth an Yordan hag oll an kenedhlow re dhistruis, bys an Mor Meur y'n howlsedhes. 5An ARLOEDH agas Duw y honan a's fesyas a-dheragowgh, ha'ga chasya mes a'gas gwel; ha hwi a gemmer aga thir yn perghennogeth, par dell leveris an ARLOEDH agas Duw dhywgh. 6Ytho bedhewgh pur grev, ha gwaytyewgh gul pup-tra yw skrifys yn lyver lagha Moyses, heb treylya a-denewen naneyl dhe'n barth dhyghow na dhe'n barth kledh. 7Na gowethyewgh gans an kenedhlow ma yw gesys yn agas mysk, na elwewgh war henwyn aga duwow, na wrewgh tiow, na wregh aga servya ha na omblegyewgh dhedha, 8mes glenewgh orth an ARLOEDH agas Duw, dell wrussowgh bys y'n jydh ma. 9Rag an ARLOEDH re fesyas a-dheragowgh kenedhlow bras ha galloesek; nyns eus gour a allas sevel orthowgh bys y'n jydh ma. 10Unn gour mes a'gas mysk a yll chasya mil, rag an ARLOEDH agas Duw a omladh ragowgh, dell ambosas dhywgh. 11Gorwithewgh ytho dhe gara an ARLOEDH agas Duw. 12Rag mar treylyowgh dhe-ves ha glena orth remenant an kenedhlow ma yw gesys yn agas mysk, ha mar junyowgh gansa yn demmedhyans, ha mar kowethyowgh gansa hag i genowgh hwi, 13godhvydhewgh yn sur na wra an ARLOEDH agas Duw fesya an kenedhlow ma a-dheragowgh arta. I a vydh antell ha maglenn dhywgh, skorja war agas keynow, ha dreyn yn agas lagasow, bys pan ewgh dhe goll a-dhiwar an dor da ma a wrug an ARLOEDH agas Duw ri dhywgh.\n14‘Lemmyn yth esov ow mos y'n jydh ma yn fordh oll an tir, ha hwi a woer yn oll agas kolonn ha'gas enev, na goedhas travyth a oll an traow da a ambosis an ARLOEDH agas Duw dhywgh. Pup-tra re hwarva ragowgh, ha ny fyllis unn ger anodho. 15Mes par dell hwarva ragowgh pup-tra da a ambosis an ARLOEDH agas Duw dhywgh, yndella ynwedh an ARLOEDH a dhre warnowgh oll an droktraow, bys pan y'gas distruis dhiworth an tir da re ros an ARLOEDH agas Duw dhywgh. 16Mar kammdremenewgh erbynn kevambos an ARLOEDH agas Duw a worhemmynnis dhywgh, ha mars ewgh dhe servya duwow erell, hag omblegya dhedha, sorr an ARLOEDH a vydh ow leski er agas pynn, hag yth ewgh dhe goll dihwans dhiworth an tir da re ros dhywgh.’


An Forth Vretennek dhe Socyalyth – South West Communists\nYma towl a’n Party Kesunyans y’n scryven “An Forth Vretennek dhe Socyalyth” (Britain’s Road to Socialism).\nY’n scryven-ma, an Party Kesunyans a wra presentya an wolok-ma:\nCaptaloryeth yu system a dhrogusadow, usy ow creatya terstuth ha dyhevelepter ha podrethres ha poder a’n omgelgh ha bresel; ha nag yu hy gallosek man dhe dhesmygy an caletterow selvenek a’n bobel.\nSocyaleth yu yn unyk an composter a gowethas dhe brofya an possybylta dhe desmygy caletterow an bobel, yn condycyons a rythsys an den/benen unyk ha’n bobel kemyn.\nDre reson yma dhe les a’n rencas lafur an moyha dydro ha desempys, dhe gowlres an capytaloryeth, ha dhe’n arlehe gans cowethas socyalyth, gwayn an rencas lafur aga honen represent gwayn oll an socyety.\nYn Breten Vur, yma’n possybylta dhe sewya towl erbysyk ha polytycal ken maner, a chalynj hag a feth wosteweth an rencas rewlyans.\nYn arbennek, ny a yl drehevel kefrysyans democratek an bobel, hembrynkys gans an muvyans lafur, rag omlath rak towlen gledhek a bolycys, a wra troghow y’n rychys ha gallus an dus capytaystek.\nCowldhyswryans an Emproryeth Vretenek – an practys a dhrogusadow ha gallus capytalystek monopolek yn leow erel a’n bys – yu gevran an brassa a yllyn-ny gwrythyl dhe rythheans an bobel ha les socyalyeth.\nYma an dowlen-ma grondys y’n studhyansow ha dyelvennens hag arvrusyanas a gwryryoneth ha plegyansow ha strummansow. Yth yu hy porpos bos ledyer dhe wryans, nag yu dargan pollansek po glasbrynt dogmatek. Yth yu towlen vew a dhysplegya dhe vos assayes hep hedhy yn practys, hag arvrusyes arta herwyth skyans prenys.\nDres puptra, yma Marxystyon owth ynny rythheans an rencas lafur ha’n bobel a yl drehedhes yn unyk gans gwryans an rencas lafur ha’n bobel y honen. Den vyth a yl constryna rythsys dyworth le yn mes po awartha – res yu dhe vrassa ran an bobel omlath ragtho ha gwaynya.\nBack to Britain’s Road to Socialism\nBe the first to comment on "An Forth Vretennek dhe Socyalyth"


Ysay 16 (ABK) - Bible Society\ndhe rewler an tir\ndhiworth Sela dhe'n gwylvos,\nbys yn menydh myrgh Sion.\n2Avel edhen ow trenija,\ntewlys dhiworth an neyth\nyth yw myrghes Moab\north rysyow Arnon.\nGorr dha skeus kepar ha'n nos\nKudh an re skattrys,\nna drayt an fowesik;\nan re skattrys dhiworth Moab;\nbydh skovva dhedha\nrag an distruer.’\nNy vydh an arwasker na fella,\nhedhi a wra an terroes,\nha'n ravner a vydh gyllys dhiworth an tir.\n5Ena tron a vydh fastys yn tregeredh,\nha warnedhi yth esedh yn gwirder\nyn tylda Davydh,\nnebonan a vreus hag a hwila gwirvreus,\nhag a fisten dhe wul ewnder.\n6Ni re glewas a woeth Moab\n– pur woethus yw –\na-dro dh'y valghder ha'y woeth ha'y donteth,\nmes y vostow yw fals.\n7Ytho Moab a oul,\ni oll a oul rag Moab.\nKynewgh rag tesennow-grappys16:7 tesennow-grappys: Po ow siwya an Targum gwer. Kir-hareseth,\nhwi hag yw kowldhistruys.\n8Rag parkow Heshbon a wedher,\nha gwinbrenn Sibma ynwedh.\nArlydhi an kenedhlow re weskis hy gwella gwinbrennyer,\na dhrehedhas bys yn Yazer\nha gwandra troha'n difeythtir;\nhy skorrennow a lesas,\nha tremena dres an mor.\n9Rakhenna my a oel gans oelva Yazer\nrag gwinbrenn Sibma.\nMy a'th towrha gans ow dagrow,\nA Heshbon hag Eleale;\nrag an arm war dha frutys hav\nha'th trevas re hedhis.\n10Lowena ha heudhder yw kemmerys\ndhiworth an tir feyth,\nhag y'n gwinlannow denvyth ny gan,\nna garma yn lowen;\ndenvyth ny drett gwin y'n gwinwaskow.\nMy re wrug an arm dhe hedhi.\n11Rakhenna ow holodhyon a hanas avel sowtri rag Moab,\nha'm kolonn rag Kir-heres.\n12Pan omdhiskwedh Moab,\nhag omskwitha war an tyller ughel,\npan dheu dh'y sentri dhe bysi,\nny amont mann.\n13Hemm yw an ger re gewsis an ARLOEDH kyns a-dro dhe Moab. 14Mes lemmyn an ARLOEDH a lever, Yn teyr blydhen kepar ha blydhynyow arvethesik, splannder Moab a vydh dispresys, spit dhe oll an routh vras, ha'n remenant a vydh pur vyghan ha gwann.


Hevlena yth esa synsys keskusulyans bledhenek dhe’n Hel an Pow dhe Vosvenegh hag an mater o An Orsedh hag Yowynkneth gans poos rag an termyn a dheu.\nWosa an ygerans gans Bardh Meur - Skogynn Pryv, y kewsis Bert Biscoe -Vyajor gans Geryow adro pesyans agan honensis ha gonisogeth bys ha henedh nowyth. Ev a leveris bos govenek ganso an jydh dhe verkya neppyth poos rag an Orsedh hag agan gonisogeth. Yth esa an hel leun gans Berdh hag Oberoryon Yowynkneth ha tus yowynk. An Keskusulyans re bia argemmynys avel Omdhesyans mes yth esa dadhel ha byw ha sad, hag an Orsedh a erviras awosa oberi gans tus yowynk dhe greshe pesyans an ombosva Gernow.\nWosa li pasti dohajydh a wrug pesya gans ilow ha dons dhiworth an tus yowynk.\nNebes taklennow kepar ha platyow kovhe piwys gans an Orsedh a vydh res tre nowyth war dhispletyans y’n talik hir, Lys Kernow, gans grassow meur dhe Gaderyores Konsel Kernow, Pat Harvey.\nAn Gannas Bardh Meur a gewsis a-dro dhe Solempnita an Orsedh Ygor orth Hellys hevleni, gans brassa rann a verdh ha tus leel ow ri derivadow faveradow. Yma towlow rag 2012 orth Reskammel ha’n vledhen ha’y wosa orth Pennrynn, owth avonsya yn ta.\nAn Keskusulyans orth Bosvena henwys ‘Collision’ re ygorsa dewlagas a lies bardh, hag yth esa towlow dhe besya hwithra fordhow dhe omworra gans an yowynkneth a Gernow. Keskusulyans a’n vledhen a dheu a’n jevydh an titel ‘Diaspora’, mes y feu akordys na goodh dhyn ni mires orth an termyn eus passys yn unnik, mes ynwedh orth ensamplow moy a-dhiwedhes hag a-lemmyn a hemma.\nDerivadow dhyworth an is-kesedhegow a veu res ha degemerys. Yn mysk an re ma yth esa nowodhow a’n avonsyans war an Lyver a Verdh rag an ranndir Reskammel, ass o delitys an dhegemeroryon Piwasow, ha towlow rag gwiasva ha logo nowyth rag Holyer an Gof.\nDedhyow rag kuntellyansow a’n vledhen a dheu a veu akordys hag an re ma a vydh dyllys war an wiasva.\nHevleni yma dewdhek klass ha dhyworth gwaynyoryon an re na, Piwas Dre Vras Meur an Gwerison Holyer an Gov a vydh dewisys. An gwerison heb hedhi ma a veu res gans Joan Truran eus tremenys yn kovadh a’y gour.\nDydh degea rag profyansow: 15ves mis Hwevrer 2012.\nManylyon entrans dien yw kavadow dre glyckya war an kevren a syw Klyckyewgh omma\nKovskrifennow An Taves Kernewek\nY feu skrifys an lyver ma nag yw aswonnys yn-ta gans an Rev. William Borlase, Pronter a Lujuan FRS, yn 1748. P.A.S. Pool a skrifas kampollans troosnoten dhodho yn y lyver "The Death of Cornish", hag a red, "Kovskrifennow Kesjunys dhe’n Taves Kernewek 1749 (Enys MSS, Sodhva Govadhow Kernow , Truru), deskrifys gans H Jenner, 'The Borlase MS' JRIC XIX 2 (1913), f.162"\nAn lyver a syns Komendyans ha Rannow I ha II. Y syns ober kuntellys dhyworth Lhuyd, Hals, Tonkin, Boson, Scawen, Gwavas, Ustick ha'n Erva Cotton. Yn y gomendyans, Borlase a ombreder bos an ober rekordyans a Daves 'usi ow merwel' "Pur anberfeyth, Pur gales, Lavurus ha Kasadow – drefen y vos sur bos mar anberfeyth ha heb sewen, a neb us" (sic). Ev a bes dre skrifa "Mar ny wrav vy dervyn grassow rag an pyth re wrug vy, martesen my a alsa bos digeredhys drefen na wrug vy kemmys es del alsen" (sic).\nAvel Bardhes an Taves Gorsedh Kernow (kyn nag ov vy onan freth), y feuv vy yntanys orth an chons dhe weles ha redya yn unnik an lyver ma, mes dh’y dreusskrifa yn gwirionedh yw gwir arbennek. Ha my ow kul an ober ma, my re aswonnis bos ynwedh a klewans a omjunnya gans person dhyworth an termyn eus passys, neb, bys y’n eur ma, na veu marnas hanow ha neb a veu moy po le, anreknys awos na wrug ev kunte, del hevel, kemmys es del alsa.\nHa my ow treusskrifa y ober, kyn na wrussen vy bedha leverel yth aswonnav py par a dhen o va, my a breder re dheuth ha bos apert yth arwodhya ev y falladow ha kynth aswonnis ev assa via ober heb grassow, ev a brederis hwath y fia onan a dal dh’y wul, ha martesen onan a res.\nMy a breder yth aswonnis ev bos Taves an Werin rann aga honanieth ha na godhvia dhodho bos kellys, yn despit dhe’n niver isel a dus y gows po dhe’n nivel a frethter.\nMiroryon a omalinyas a-hys an stretow a Hellys y’n kettermyn an Verdh owth omguntelles yn-mes an Eglos Wesley. Semlant an ebren o pur boos ha’n keskerdh mos yn-rag war-nans Stret an Koyn yn unn bassya an men kov Grylls lemmyn marthys afynys gans baner esa ow tenerhi an Orsedh dhe’n dre. Niwllaw skav a dhalathas kodha mes spyrysyon Bardhek o uhel ha’n piber Merv Davey - Teylynor an Weryn a ledyas an keskerdh dhe le an Solempnita. Ha’n Bardh Meur owth entra an kylgh, an ilow nowyth kevys ‘Fanfare to the Bards’ a veu senys gans hirgernysi dhyworth Menestrouthi Yowynkneth Hellys.\nAn Mer a dhynerhis pub huni dhe’n dre, ha wosa areth dhyworth an Bardh Meur, an Kernyas Hazel Bennet – Knowwedhen, a sonis an korn dhe’n peder rann a Gernow, an pysadow Bardhek a veu kenys ha’n kri a Gres der usadow a sonis yn uhel dres an kylgh, wosa an pyth y feu disklerys bos an Orsedh ygor. Hemma a veu sywys gans ‘Unyans an Kledha’ avel arwodh o Unses Keltek. Bagas a dhonsoresow yowynk yn powsyow gwyrdh gwannliwek gans bleujyow y’ga gols, hag ow ton tyskennow, a dhonsyas, ha’n Arlodhes a Gernow a dhros an ‘Frutys an Nor’ dhe’n Bardh Meur. An kannas Bardh Meur a lennas an rol a Verdh yw tremenys, ha’n 15 Bardh nowyth a veu dynerhys y’n Orsedh. Wosa ryansow dhe waynyoryon Piwasow ha Kesstrifow, an Verdh kuntellys a omvovyas troha’n Omborth dhe gana ‘Bro Goth Agan Tasow’ ha disklerya aga lelder dhe Gernow gans an garm del yw usys a ‘Kernow Bys Vykken’.\nHa’n keskerdh ow kasa an kylgh yth esa an glaw ow talleth lehe.\nPrys te hengovek a bastiow, torthellow safron, tesen hevva ha torthigow a gyfeyth ha dehen a veu omjersys, felshyp koth a veu dasnowythhes ha re nowyth gwrys.\nDiwettha y’n gorthuher y feu synsys keskan, ha Dy’Sul y feu synsys yn Eglos an Bluw S. Myhal, gonis y’n yeth Kernewek.\nY feu synsys hevlena Goursez Breizh hag y’n dre Arzhanou arta yn mysk prasow ha gwedhen las Bro Gwened. Yth esa dagrow ow tevera dhiworth an howl, lagas an jydh, mes yn dhespit dhe’n kommolow tewl ha lies kowas an solempnita a wrug passya yn ta ledyes yn spyrys da Morgan, Druizh Meur, Breten Vyghan. Skogynn Pryv ha Steren Mor a viajyas a dhiworth Kernow avel kanasow an Orsedh hag yth esa Christine ha Wyn James a’n Orsedh Byrdh Enys Breten avel Kanasow Kembra. Agan Bardh Baneroriethor a wrug sevel gans an Verdh Vretonek.\nYth esa lies den ha benyn ena rag skoodhya’n hwarvos. Eseli nowyth re beu urthys hag an dhew hanterkledh re beu junyes avel arwodh bos an tri henedhel ena saw unn bobel. Yn mysk solempnita Morgan a ganas kan Divroans gans Skogynn Pryv yn unn dhiskwethes y lyver dhe’n dus esa ow koslowes. Henn yw an kynsa prys bos Kernewek kenys yn kres kylgh Gorsedh Breten Vyghan.\nMorgan a wrug areth brav yn Bretonek adro kaletterow pobel Breten Vyhan gans Governans Frynkek. Rag an kynsa prys hevlyna yth esa gwestores a dhiworth Governans Rannvro Breizh, an Iskadoryores, Lena Louarn a wrug ri shoodhya dhe’n Orsedh. Yth esa’n solempnita ordenys yn ta hevlyna gans ilow brav. Pur dha yw dhe weles an dus yowynk urdhys ena. Wosa an solempnita y feu li splann pareusys ragon ni ha niver bras skoedhoryon an Orsedh, del usadow an kuvder ha’n felshyp o heb par. Gorthuherweyth ni re vetyas arta gans Kanasow erel ha’n soedhogyon an Orsedh yn boosti brav dhe Bont Aven. Avel pupprys dydh bryntyn o, meur ras, Per Vari ha’n gowetha oll.\nY hyllir gweles sewyansow rag an klassow Tevysogyon ha Flehes dre glyckya war an kevren a sew, gwaynyoryon 2011.\nEsedhvos Kenedhlek 2011\nDohajydh da, a Gembra. Y’n kynsa le y tal dhymm dhe leverel ow bos mar lowen ha my arta yn Kembra rag an Esedhvos. Avel Bardh Meur Gorsedh Kernow pes da ov vy yn arbennik drefenn a wrug gwari Gorsedh Berdh omma dhe Gembra rann dhe les y’n dasserghyans agan yeth ha gonisogeth ni hag ynwedh yn unn skoedhya bodh agan pobel ni dhe dhisplegya ha gwellhe agan honensis arbennik.\nAgan Taves ni aswonnys yw lemmyn yn dann Chartour Ewropek, yma genen ni soedhva vyghan an yeth dhe Druru. Hag effeythus yn fras yw an ober gwrys y’n soedhva na hag yma govenek dhyn ni bos galloes displegya yn fella an ober gwrys yn skolyow.\nPan ens i usyes arwoedhyow Sowsnek a vydh asteverys agans arwoedhyow diwyethek, nyns eus kost mann anodho ha dheuth ha bos an yeth moy hewel pub dydh oll. Konsel Kernow a wra skoedhya yn feur Gonisogeth Kernewek, ha piw a woer, unn jydh, martesen y hyllyn ni synsi Goel an par es an kevywi bryntin ma, an Esedhvos. Yma kewsel lemmyn yn Konsel na ni dhe gavoes Lyverva Genedhlek yn Kernow wosa termyn berr. Henn yw tybyans pygus yn feur drefenn y vos avonsys yn soedhogel. Yma govenek dhynn bos gorrys arta dh’y bow y honan wosteweth klassygyon agan henlien, dhe’n Lyverva na. Yth esa, dhe leha dew oberennow agan lien hengovek re bia trovyes yn kuntellansow pryvedh yn Kembra ha my a vynnsa kemmeres les an chons ma govynna orth Kembra, avel hwoer meurgerys , dhe weles mar nag alla gavoes bysys erell, sur on ni yth esons i. Ytho skolwesyon Gembrek, ni agas pys, kemmerewgh termyn rag gavoes agan lien hengovek. Martesen blydhen rag Kernewek?\nByttegens, nyns yw henna an acheson my dhe dhos omma hedhyw. Delleveryn ni Keltyon, martesen hwegh kenedhel on ni, mes nyns eus saw unn enev. Ytho, yth ov vy goethus kewsel abarth agas keskeltyon, pobel Alba, Breten Vyghan, lwerdhon, Kernow, Ynys Manow hag yn teffry Kembrogyon an Wlasva, Patagoni. Ragon ni joy yw gweles tann kolonn ha ganso a wra gorthebi an werin dh’aga Esedhvos. Ni a woer an Esedhvos a rann yn fras dhe yeghes an taves, yeghes kenedhel hag apert yw ynwedh y ran vras yn gwitha yeghes dhe bub huni unnik. Y hwrug displegya an Esedhvos hag Gonisogeth Hengovek Kembra ha Gonisogeth Keswlasek yn fordh ev eth ha bos Kembrek.\nYth esa nowythheans a’n Keskusulyans Yowynkneth hag a hwyrvydh lemmyn an 8ves a vis Hedra yn Bosvena.\nVanessa Moyle a omdennas dhyworth hy sodh a Skrifennyades Kesstrivyansow hag a veu res grassow a’n ober kales oll dres an bledhynyow.\nSolempnita an Awen re hwarvia an 26ns a vis Metheven hevlyna rag an kynsa tro ha hemma a veu prederys bos sewena veur. Grassow dhe bub esel an kessedhek restra a hemma ha kyns oll dhe Howard Curnow a gavos an Lyver Bewnans askorrys gans kervyer prenn ha’y ri dhe’n Orsedh.\nNowythheans a avonsyans rag Solempnita an Orsedh yn Hellys a veu res hag a synsas ynno fastheans a waynyoryon piwasow. An ilow ‘Hwythkern rag an Verdh’ re beu kevys hag a vydh gwrythys orth an solempnita gans hirgernysi dhyworth Menestrothi Yowynkneth Hellys.\nAreth an Bardh Meur a dherivas re bia ober meur an vledhen dhe oberi gans displegyans rol Bewnans Kernow, bosva an pyth re wellhas gre a Wonisogeth Gernewek. Hemm yw posek dres oll pan brederir a-dro dhe’n yowynkneth, neb yw an termyn a dheu. Bardh Meur a wovynnis orth Bert Biscoe rag derivas a-dro dhe avonsyans an Keskusulyans Yowynkneth. Hemm yw towlennys rag an 8ves a vis Hedra 2011 yn Set an Chi Pow, Bosvena. Yma edhomm dhyn a attendyans pur dha dhe wul hemma jorna askorrus.\nGorholeth rag presens a sodhogyon an Orsedh orth darvosow gonisogethek yn Kernow a bes tevi kepar del wra an les y’gan gonisogeth ha’gan taves yn-mes a Gernow. Yn Pennsans a-gynsow an Bardh Meur o rann degemeryans an Vyghternes. Yma’n niver a dharvosow seson Pyran ow kressya mar uskis, y fydh edhomm skon dhe sodhogyon a skoodhyans yn unn attendya an darvosow ma awos na goodh dhe onan vyth bos nahys.\nGorsedh Porth Ia eth yn-rag yn ta hag yth en ni degemerys yn ta y’n dre. Yth eson n i ow mires yn-rag dhe vis Gwynngala yn Hellys.\nAn piwasow dyloryon ma yw res pub bledhen yn kov a Leonard Truran tremenys a Resrudh, dyller Kernewek, y hanow bardhek Holyer an Gof – the follower of An Gof.\nYth esa hevlyna seyth tregh ha dew biwas dre vras rag dylansow meur aga roweth a-dro dhe Gernow po themys Kernow. An piwasow a veu res gans an Bardh Meur Mr. Mick Paynter/Skogynn Pryv.\nGoff Richards, 66 bloodh, neb a verwis yn y ji an 25ns mis Metheven, o presens meur y’n movyans band brest dres an bys oll, yn unn brovia an pyth a hevellis bos liv heb diwedh a ilow hedhadow yn gis angammgemmeradow, dres moy es dew-ugans bledhen. Ynwedh ev a ilas ha restra yn efan rag kuryow ha bagasow ilewydhyon dres bos dyskador awenek ha vyajya norvysek avel breusyas ha ledyer band.\nGodfrey Richards a veu genys yn teylu ilowek an 18ves a vis Est 1944 y’n benndra Gernewek Kledh a S. Menvra, le may spenas ev y vledhynyow a-varr. An teylu re drigsa y’n benndra dres nebes henathow ha re beu pub prys omvyskys gans ilow y’n dedhyow pan wrug hemma gwari rann moy posek yn bewnans leel, hag o an fordhow bohes dhe brovia didhan.\nEv a veu gwrys Bardh an Orsedh Kernow dhe Heyl yn 1976, ow kemeres an hanow Bardhek yn Kernewek a Gwas Mynver – Servant of St. Minver. Goff o pub prys orgelus a’y linyeth Gernewek hag ev a dhros splannder dhe Gernow avel onan a’y mebyon ilewek roasek ha moyha a vri. Ev a borthas yn kov fatel o va nans yw lies bledhen avysys, “dhe omwitha yn-dann dava gans an yowynkneth” hag ev a grysys y hwrussa henna gwari rann veur yn y sewena yn herwydh y garensa dhown a ilow. Gans roas Keltek genesik rag melodi ha karensa rag ober kales, y ilow re’gan jalenjyas, agan kentrynnas ha’gan didhanas dres kemmys ha bledhynyow.\nSolempnita an Awen – 2011\nKepar del veu synsys an kynsa Gorsedh Kernow dhe Voskawen Oon yn 1928, y feu synsys an kynsa Solempnita an Awen omma Dy’Sul an 26ns. a vis Metheven, 2011.\nWosa dalleth niwlek dhe’n jydh, erbynn an prys may talathsa an solempnita nowyth ma, an howl a omdardhsa ’mes, ha ni a welas bos chons hwath a hav hevlyna.\nA-dro dhe hanterkans Bardh a dheuth dhe’n solempnita – nebes anedha dhyworth rann Est a Gernow. An keyndor rag an darvos – an kylgh a veyn dhe Voskawen Oon – o perfeyth, hag a ros an klewans dhe bub huni bos an le neppyth arbennek.\nYn-mysk an re na nag ens Berdh, yth esa Mr. ha Mrs. Bolitho, dhyworth Trengwenton, perhenogyon an tir ha neb a ros kummyas dhe synsi an solempnita y’n kylgh.\nAn solempnita y honan o pur verr – namoy es kwarter owr – hag a veu kresennys a-dro dhe arwodh an Awen ha tremenans an Lyver Bewnans ynter dew henavek ha dew yowynk an kemeneth.\nAn solempnita nowyth ma a veu prederys gans pub huni bos sewena, ha seulabrys yma towlow yn brys rag an nessa huni y’n vledhen a deu yn rann Est a Gernow.\nDhe govhe an Orsedh 2011, hag a hwervydh dhe Hellys, Gorsedh Kernow re worras war-barth dyllans hag a re manylyon bewnansow a dew-ugens bardh marow neb esa trigys hag oberi y’n ranndir Hellys ha Lesardh, ha deg warn ugens Bardh byw ynwedh. Hemm yw an nessa yn kevres towlennys a dhyllansow a wra vri an ranndir may fo synsys an Orsedh Kernow bledhennek.\nLyver-Dedhyow, 13 mis, Kernewek, a nas uhel gans dedhyow a dharvosow Kernewek bledhennek posek, golyow ha solempnyansow, y’ga mysk gwriansow ha dedhyow Gorsedh Kernow, yw kevadow dhe Verdh.\nYma’n kartennow Nadelik yn fardellow a 5 gwel Kernewek kemyskys, gans dynnargh an seson y’n taves Kernewek.\nY hyllir redya an derivas omma (PDF bras).\nAreth ha Morans Lyver yn Loundres\nWosa an areth Skogynn Pryv a wrug mora lyver nowyth, kuntelles y vardhonieth diwyethek, A Worm's Folly. (klyckyewgh omma)\nMick Paynter ha dyllor ow kana\nKernewek Lowender, an gool Kernewek yw synsys pup diw vledhen y'n Gernow Vyhan a Awstrali, war an Worenys Yorke a Awstrali Soth, y'n trevow Moonta, Kadina ha Wallaroo. Avell rann an dowlen wonisogethek yw ‘kuntellyans a’n Verdh’.\nTreylyansow dhe Biwasow an Orsedh re bia dadhlys mis Gwynngala eus passys ha’n daswel ma a veu degemerys gans an Konsel.\nNebes taklow a gesskrifans re bia degemerys, y’ga mysk gorholeth gront dhyworth Movyans Skolyow Methryn, aswonnvos rag an Gernewyon yn Mordir Nowyth, rians arbennek rag Richard Williams a’n Kowethas Kernewek Meksiko ha piwas possybyl dhe omdhiskwedhes koothter y’n desten a dhiwysyans.\nKannas Bardh Meur a ros derivas a-dro dhe avonsyans rag an solempnita 2011. Yth esa rester a dharvosow rag an Esedhvos ynwedh ow mos yn-rag yn ta. Manylyon diwettha a vydh kowlwrys erbynn 31ns a vis Me rag dyllans war an wiasva.\nVyajor Gans Geryow a dherivas a-dro dhe avonsyans a dowlow rag an Keskusulyans Yowynkneth. Yma avonsyans posedhek ow pos gwrys troha rester an keskusulyans ma ‘Honanses Gonisogethek Kernewek’, an 15ves a vis Hedra yn Bosvena, sywys gans keskan ilow.\nAn nessa kuntellyans a vydh an kuntellyans rag-KKB hag a vydh synsys y’n Stevel Grenville, Lys Kernow Dy’Sadorn an 18ves a vis Metheven, sywys gans KKB an Orsedh yn Chambour an Konsel, Lys Kernow, Truru.\nYth esa moy es 50 Bardh orth an solempnita Gwarnyans dhe Hellys. A-dro dhe 10.50kh an keskerdh a asas an Burjesti ledys gans piber an Orsedh Merv Davey – Telynor an Werym, holys gans an Mer ha’n Veres a Hellys, Mr. John ha Msrs. Nicola Boase, neb a veu keveylys gans Degoryon an Mes. An fordh o yn-nans Stret an Koyn, yn-dann gwarak an men kov Grylls, hag a-dro dhe hyns Glasen an Belyow dhe’n tyller ygor rybdhi.\nWosa arethyow dhyworth an Mer ha’n Bardh Meur, y talathas an solempnita berr, ow korfenna gans gwarnyans y hwyrvydh solempnita meur an Orsedh y’n dre Dy’Sadorn an 3a mis Gwynngala, treveth pan vo Berdh nowyth dynerhys y’n Orsedh.\nDarvosow dhe solempnya Synt Pyran re hwarva yn Kernow ha dres an bys. Yth esa konyow, golyow, ilow bew, darvosow drehevel an baner, ha keskerdhow ow hwarvos in lies tre, y’ga mysk Bosvenegh, Lannstefan, Pennsans, Truru ha Resrudh. Dhe Borthpyran ‘Synt Pyran’ a veu dres yn tir gans para a sylwysi-bewnans mordardh.\nDy’Sul an keskerdh hengovek dres an tewennow a hwarva yn unn sywya an gwari keskerdhek dhe’n Oratri hag Eglos an Osow Kres, le may feu gorrys lilis Korawys erbyn an grows goth.\nGans skoodhyans an Keffrysyans Kernewek a Guryow Mebyon, ha’n Kowethas Kernewek a Bendigo ha’y Ranndir, men-kov dhe’n tanow-prysken an 7ves mis Hwevrer 2009 re beu drehevys avel nos a unnveredh ynter Kernow ha pobel an arenebeth Rynn Lannust a Sawen Hir.\nDesedheger Craig Lapsley dhyworth Awtorita Tan an Vro a wrythas an disvaylyans sodhogel, yn herwydh lewydh an Kowethas Kernewek a Bendigo ha’y Ranndir – George Ellis – Map Bendygo ha Konsler Peter Cox neb esa owth omdhiskwedhes a-barth an Mer Bendigo.\nPella war venydh yma ken Men-kov Tan-prysken drehevys gans an Cita Bendigo Meur hag a veu ygerys gans Mer an Cita Konsler Rod Fyffe. Nans yw diw vledhen an tan-prysken a dhistruis lies tir prysken ha trevow y’n cita. Tamm kresennek an men-kov ma yw "Gwedhen Dan". An keyndir dhe’n men-kov ma yw an Penti Kernewek Daswrys henwys Coath Cottage.\nY fydh synsys Gwarnyans an Orsedh dhe Henlys 16ves Mis Ebrel 2011. An solempnita dres Men Kov Grylls a dhehow dhe'n glesin a wra dalleth dhe 11.00 myttinweyth. An Verdh a yll gwiska y’n stevel war vann Burjesti dhyworth 10.00.\nDhe govhe an Orsedh 2011, hag a hwervydh dhe Henlys, Gorsedh Kernow a wra formya war-barth dyllans hag a re manylyon bewnansow berth marow neb esa trigys hag oberi y’n ranndir Henlys. An re na usi orth aga hwithra a wrussa dynerhi raghenna neb kedhlow. Mar prederowgh y hyllowgh gweres yn py fordh pynag a vo, ena kestavowgh mar pleg: pellgowser@btinternet.com\nHemm yw an nessa yn kevres towlennys a dhyllansow a wra vri an ranndir may fo synsys an Orsedh Kernow bledhennek.Y fydh an lyvrik ma lonchys der an seythen usi ow ledya bys y’n Orsedh.\nTesten Chaplen an Orsedh a veu dadhlys, hag ervirys o dhe witha taklow del yns i y’n eur ma hag ombrofyer gwiw a veu henwys dhe gemeres le an chaplen a-lemmyn.\nNessa kuntellyans Konsel an Orsedh a vydh Dy’Sadorn an 30ns a vis Ebrel, 2011.\nAn kost yw £5 ha ganso £1 f & l y’n RU, £2 f & l Europa, ha £3 rag remenant an bys. Yth yw furvyans PAL Europek war blasen pryntys yn liw DVD-R. Y teu yn kyst lyverva DVD gans brehel pryntys yn liw.\nSkrifenyades dhe Gonsel an Orsedh\nGenys o Esther dhe Borthleven hag a wrug passya meur a hi floholeth yowynk yn Amerika, mos dhe skol yn Henlys, ena Kolji Art kyns hi threylyans yn Loundres rag oberi avel desenor grafyk y’n bledhenyow 80.\nYn 2007 yth esa Esther bardhhes dres apposyans y’n yeth Kernewek hag ober ow pesya rag an taves, ow kemeres Tamm Steren avel hi hanow bardhek lemmyn hi wra gweres gans klass yeth Kernewek dhe Eglos Vellyan.


Gorta Dibarthva Komm - Wikipedia\nGorta Dibarthva Komm\nTren ow kortos dhe worsav Dibathva Komm. Yma ponsfordh Dowr an Woon gweladow y'n gilva.\nGorta Dibarthva Komm (Sowsnek: Coombe Junction Halt) yw gorsav hyns-horn war an Linen Nans Logh a serv an gwigow a Gomm ha Nansmelin ogas ha Lyskerrys, Kernow. Yma res dhe bub tren ow mos yntra Lyskerrys ha Logh gorthtreylya dhe Dhibarthva Komm, mes nyns usi saw dew dren pub dydh a bes an pelder kott dhe'n kay rag gallesogi trethysi dhe junya po diyskynna an tren.\nYntra mis Ebrel 2014 ha mis Meurth 2015, nyns o saw 26 merkyans a drethysi ow junya po diyskynna an tren dhe Gomm, henn a wrug dhodho bos an nessa gorsav lyha devnydhyes yn Breten Veur, wosa Shippea Hill.\n4.1 Gorsavow erel an Linen Nans Logh\nTren ow kortos orth an dhibathva dhe Gomm.\nYth ygerys an Hyns-horn Lyskerrys ha Logh a-hys an Nans Logh yn 1860, yn 1896 y feu kay drehevys dhe Gomm rag trethysi a vynnas kerdhes yn-bann an vre dhe'n gorsav yn Lyskerrys.\nYstynnans an hyns-horn dhyworth Komm dhe worsav Lyskerrys veu ygerys yn 1901 pan veu gorsav Dowr an Woon deges. Y hedhas pub tren orth Dibarthva Komm ha'n lokomotyv ow ponya a-dro dhe'n tren kyn pesya gans an viaj. Yn hwreydhek, yth esa loup dhe soth an gorsav a asas dew dren dhe bassya, mes wosa 1928 y feu hemm kesunyes gans hyns an kay. Wosa hemma, y hyllas trenow passya wosa an kensa tren dhe bonya a-dro ha shuntya dhe'n dre-linen, pan yllas an nessa tren mos dhe'n kay.\nEntrans an gorsav dhyworth Nansmelin.\nYma kay unsel a yll bos drehedhys dhyworth an fordh yn Nansmelin dhe'n north po dhyworth hyns-kerdhes ryb tenewen an dreusva dhe'n soth.\nYma res dhe drenow trethysi gorthtreylya dhe Gomm, mes nyns a miver meur anedha dhe'n kay. Yth a an linen a bes dhe'n north dhe Dhowr an Woon yn-dann Ponsfordh Dowr an Woon, mes nyns yw devndhyes homma saw gans trenow gwara treweythus.\nServisyow[golegi | pennfenten]\nServyes yw Komm gans dew dren pub dydh yntra dydhyow Lun ha Sadorn. Nyns yw servis war dhydhyow Sul.\nGorsavow erel an Linen Nans Logh[golegi | pennfenten]\nDowr an Woon (deges)\nGorta Fenten Geyn\nTir an Bughes\nErel[golegi | pennfenten]\nRol a hensi-horn yn Breten\nLinen Nans Logh\nDiwettha golegyans an folen ma a veu an 17 Kevardhu 2019, dhe 18:22.


Ni a'th helow hwithra agan le. Omma y hyllydh dyski a-dro dhe istori ha devedhyansow an Orsedh, porpos ha styr an solempnitys, agan kesstrivyansow bledhenyek, hwarvosow,agan kevrennow dres an bys ha'gan le y�n bys Kernewek kevos. An le nowythhes prest dhe synsi ynno an nowodhow nowyth. Gorsedh Kernow der Facebook ynwedh.\nDerivas Kuntelles Konsel an Orsedh � 25ns mis Hedra 2014\nY feu dadhlys an niver isel esa orth an KKB hag y feu ervirys y koedh bos prederow pella y�n mater ma.\nUnn hanwesigeth yn unnik re beu degemerys ha hemma re beu skoodhyes. Raghenna Elizabeth Carne Melennek yw dewisys dell yw ewn y�n soodh a Gannas Bardh Meur Dewisys. Dewisyans a Vardh Meur ha�n Konsel a wra sewya yn 2015.\nKannas Bardh Meur, Telynor an Weryn, kyn nag esa ev ena, ev re lesrannsa derivas a-dro dhe�n Solempnita Penntorr 2014 hag y feu prederys dre vras re bia ev sewena veur an jorna.\nY sewyas wosa hemma etholans war an profyansow gwrys y�n derivas ha�n re ma a veu komendys dell sew:\nY fydh hwilys bodhek a-dhyworth kolji an Verdh gans an sleyneth gwir dhe fylmya devynnow gwiw an solempnita, aga fennskrifa ha�ga ughgarga dhe rosweythyow kowethasek skon lowr wosa an solempnita. Mar pyth kales lystyans, ena y kodh bos hwilys bodhek nag yw bardh ha�y spenans viajya tylys.\nY mewgh Gorsedh Kernow kostow an Esedhvos bys yn ughboynt a �500.\nDy�Sadorn 7ves mis Hwevrer � kuntelles myttinweyth an Konsel orth Lys Kernow, Truru.\nDy�Sadorn 11ves mis Ebrel � Gwarnyans orth S. Austel HA�N KKB an keth dedhyas � eurow ha leow a-berth yn S.Austel a vydh ordenys.\nDy�Sadorn 4a mis Gortheren � Kuntelles is-kessedhek Piwasow dhe 11eur sewyes gans kuntelles an Konsel dhe 1.30wh orth Lys Kernow, Truru.\nDy�Sadorn 24ns mis Hedra � Kuntelles an Konsel dhe 1.30wh, Lys Kernow, Truru.\nY feu gwrys ervirans ha degemerys y fydh testen rag an lyver 2016 �Berdh an Diaspora�.\nY�n eur ma Gorsedh Kernow a�s teves Kannas Bardh Meur Dewisys neb a wra �skeusenna� an Gannas a-res Telynor an Weryn dres an misyow usi ow tos.\nYth yw Elizabeth Carne � Melennek - genys yn Tewynblustri, neb a dhegemeras hy bardhonedh yn 1978 der apposyans y�n Taves kernewek. Liz, dell yw hi godhvedhys gans lies, yw dyskadores skol gynradh nowydh omdennys ha kowsores freth a Gernewek ha Frynkerk maga ta, neb re dhyskas Kernewek dres lies bledhen yn Tewynblustri.\nDres ogas hag ugens bledhen hi re synsas an soodh a styward rag an Donsyoresow ha�n Arlodhes a Gernow orth solempnitys Gorsedh Kernow ha re beu eseles a Gesva an Taves Kernewek dres moy es 25 bledhen.\nAn kost yw �6 ha ganso �1.00 f&l y�n RU, �3.20 f&l Europa, ha �4.00 rag remenant an bys.\nYma�n kesstrifow Gorsedh Kernow lemmyn ow mos yn-rag. An kesstrifow ma yw ygor dhe bub huni, tevesigyon hag ynwedh tus yowynk. Yma klassow yn Kernewek ha Sowsnek, bardhonieth, yeth-plen, studhyansow Kernewek, ilow, art, ha skeusenieth.\nManylyon leun a bub klass, rewlys rag profyans, ha furvlen profyans, yw lemmyn kavadow war an wiasva ma. Dydh degeans rag tevesigyon yw Dy�Lun an 27ns a vis Ebrel 2015, ha Dy'Lun 8es a vis Metheven rag tus yowynk, hag y fydh res an piwasow gans an Bardh Meur dres an Orsedh Ygor dhe S. Austel, dy�Sadorn an 5es mis Gwynngala.\nKovskrifennow � Dydhyas lonch lyver yw ervirys ha pryntys yw furvlennow-ragerghi hag a vydh danvenys dhe verdh. Bryallen a wra sewya steus 'trenyans kemmyn' avel kannas an Orsedh 22ens mis Gortheren.\nPiwasow � Mentenor a'n Ertach a dherivas re worthebsa pub degemerer ha pes da dres eghen yns.\nKesstrivow � Bagas nowydh re beu furvys hag yma'n ragdres owth avonsya.\nYeth � Yma Gerlyver FSS war an hyns dhe vos lonchys kyns dalleth a'n vledhen skolyow.\nKeskomunyans � Myrghwyn Melynor a dherivas bos postyansow ha sewyansow Lyverenep ow tevi war gamm. An desten 'Fatel dhevnydhya media socyal' a vydh dadhlys dhe'n keskussulyans.\nHolyer an Gof � Nosweyth piwasow a hwyrvydh an dy' Meurth ma orth Waterstones. An fer lyvrow orth Lys Kernow o sewen, gans 14 stall, mes an nessa huni a vydh ordenys rag mis Hedra po Du, martesen, rag keslamma gans dalleth bledhen HaG.\nGwara � Kaswydh a dherivas gwerthow a �80 orth an KKB hag �68 orth an KKKG. Govenek a'n jeva dhe vantolli gwerthow ha kostow a verr spys.\nRe assaysys gul an KKB moy tennvosek dhe verdh mes nyns o sewen. Hemm a vydh dadhlys pella ha gorrys war rol negys kuntelles mis Hedra.\nYma restri rag solempnita Penntor owth avonsya yn ta.\nGwiasva Lyvrow Kernow Bys Vykken � degemerys veu gorthyp dhyworth Michael Galsworthy ow kodhvos gras dhe'n Orsedh a'n arwostel a �500 dres diw vledhen.\nWilliam Robinson (Bill) Phillips � Mapwyn Whel Ros � re verwis distowgh. Ev o figur tasek an Kowethas Kernewek a Vyktorya hag y�n bledhynnyow a-dhiwedhes re bia Tasek a KKV.\nDres an bledhynnyow Bill ha�y wreg Gwen � Ertach Penwyth � a dhynerghis lies gwester dhyworth Kernow, y�ga mysk Bardh Meur, nans yw nebes misyow yn unnik. Bill o esel pur vewek an kemeneth kernewek yn Awstrali, a garas Kernow hag o,pur brout a�y ertach kernewek.\nYn 1993 ev a dhegemeras Bardhieth rag gonisyow dhe�n kemeneth kernewek yn Awstrali. Mab Bill ha Gwen Rod yw ynwedh Bardh � Tresoryer.\nAgan keskalarow a dh�y deylu gans aga holl desempes. Yma agan prederow ynwedh gans KKV ha�ga holl a esel ha koweth a vri.\nRag trubyt adhyworth Gorsedh Kernow klyckyewgh omma mar pleg, hag adhyworth Rev E.A.(Ted) Curnow klyckyewgh omma mar pleg.Bill Phillips 1930 -201


Compare Bible readings for Daniel 7 in the ABK and the CEV - Bible Society\nGwelesigethow a'n Peswar Best\n1Y'n kynsa blydhen7:1 A-dro dhe 553. a Belshassar myghtern Babylon, Daniel a welas Daniel hunros ha gwelesigethow yn y benn, hag ev a'y wrowedh yn y weli. Ena ev a skrifas an hunros, ha derivas an mater yn kott. 2Daniel a leveris: My a welas y'm gwelesigeth y'n nos, hag ottena an peswar gwyns a nev ow kul freudh y'n mor bras; 3hag a-ves a'n mor y teuth yn-bann peswar best bras, pub huni dihaval an eyl dh'y gila. 4An kynsa o kepar ha lew, hag a'n jevo eskelli er. Ha my ow mires, y dhiwaskell a veu dibluvys, hag y feu sevys dhiwar an dor ha gorrys dhe sevel war y dhewdroes avel den; ha kolonn den a veu res dhodho. 5Hag ottena best arall, an nessa, kepar hag ors. Omdhrehevys veu war unn denewen, hag yn y anow ynter y dhyns yth esa teyr asenn; hag i a leveris dhodho, ‘Sav yn-bann; deber meur a gig.’ 6Wosa henna my a viras, hag ottena onan arall, kepar ha lewpard, ha war y geyn peder askell edhen; peswar penn a'n jevo an best ma ha galloes dhe rewlya a veu res dhodho. 7Wosa henna my a welas yn gwelesigethow an nos, hag ottena peswora best, euthyk ha vil ha krev dres eghenn; yth esa dhodho dyns bras a horn; ev a dhybris ha terri. An remenant ev a stankyas gans y dhewdroes. Dihaval o ev dhe oll an bestes kyns, ha deg korn a'n jevo. 8Ha my ow prederi a-dro dhe'n kern, otta, y sevis yn aga mysk onan moy, onan byghan, ha tri a'n kern kynsa a veu diwreydhys a-ragdho; hag otta, y'n korn ma lagasow avel lagasow tus, ha ganow ow leverel taklow meur.\nBreus a-rag an Koth a'n Dydhyow\n9Ha my ow mires,\nyth esa tronys settys yn-bann,\nha'n Koth a'n dydhyow a esedhas;\nkann avel an ergh o y wisk,\nha'y wols avel gwlan glan;7:9 glan: Po oen. Styr an ger keslinek akkadek yw oen sakrifisek.\nflammow tan o y dron\nha dhodho rosow a dan ow tewi.\n10Liv a dan a resa\nha tardha dhiworto;\nmilvil a'n servya,\nhag yth esa ow sevel dheragdho\ndeg milweyth deg mil.\nAn vreuslys a esedhas,\nha'n lyvrow a veu igerys.\n11Ena my a besyas mires, drefenn lev an geryow meur a leveri an korn. My a viras bys pan veu ledhys an best, ha'y gorf distruys ha res dhe flammow an tan. 12Dhiworth remenant an bestes y feu aga mestrynses kemmerys dhe-ves, mes aga bewnans a veu hirhes dre dermyn ha seson.\n13My a welas yn gwelesigethow an nos,\nottena yn mysk kommol an nev\nyth esa onan avel Mab an den ow tos;\nev a dheuth bys y'n Koth a'n dydhyow\nhag i a'n hembronkas yn y ogas.\n14Ha dhodho y feu res mestrynses,\nhag enor ha myghternses;\nhag oll an poblow, kenedhlow ha tavosow\nY vestrynses yw mestrynses a dhur bys vykken\na ny dremen dhe-ves,\nny vydh distruys.\nStyryans Gwelesigethow Daniel\n15Ha my, Daniel, o prederus ow spyrys ynnov, ha gwelesigethow ow fenn a'm trobla. 16My a dheuth nes dhe onan esa ow sevel ena, ha govynn dhiworto an gwiryonedh a-dro dhe oll a hemma. Ev a gewsis orthiv, hag a wrug dhymm godhvos styr an kas: 17‘An bestes bras ma, peswar aga niver, a styr peswar myghtern neb a wra sevel a'n dor; 18mes syns an Ughella a dhegemmer an wlaskor, hag i a bew an wlaskor bys vykken ha bynnari.’\n19Ena my a vynnas godhvos an gwiryonedh a-dro dhe'n peswora best, hag o dihaval dhe'n re erell, euthyk dres eghenn gans y dhyns a horn ha'y ewines a vrons, hag a dhybris an remenant, ha'y derri, ha'y stankya gans y dhewdroes; 20hag a-dro dhe'n deg korn war y benn, ha'n korn arall hag a sevis hag a-ragdho y koedhas tri anedha; an korn esa dhodho lagasow ha ganow a leveri taklow meur, neb a heveli bos brassa ages an re erell. 21Ha my ow mires, y hwrug an korn ma kas gans an syns, hag a dryghis warnedha, 22bys pan dheuth an Koth a'n dydhyow, may feu breus res dhe syns an Ughella, ha'n prys devedhys may hwrug an syns degemmeres an wlaskor.\n23Yndellma y leveris: ‘An peswora best a styr an peswora gwlaskor y'n norvys, hag a vydh dihaval dhe oll an gwlaskordhow erell; hi a wra devorya oll an norvys, ha'y stankya ha'y derri dhe demmyn. 24Ha'n deg korn a styr deg myghtern, neb a wra sevel yn-mes a'n wlaskor; hag onan arall a wra sevel war aga lergh, dihaval dhe'n re gynsa, hag ev a dhre tri myghtern dhe'n dor. 25Ev a lever geryow erbynn an Ughella ha tormentya7:25 tormentya: Aramaek usya. syns an Ughella, ha gwaytyas chanjya an sesonyow ha'n lagha. Hag i a vydh res yn y dhorn bys termyn, ha termynyow, ha hanter termyn. 26An vreuslys a wra esedha, ha'y vestrynses a vydh kemmerys dhe-ves, rag bos treghys ha distruys bys y'n diwedh. 27Ha'n wlaskor ha'n mestrynses ha meuredh an gwlaskordhow yn-dann oll an nev a vydh res dhe bobel syns an Ughella. Y wlaskor a vydh gwlaskor a dhur bys vykken, hag oll an rewloryon a wra y servya hag orto bos gostydh.’\n28Ottomma diwedh an mater. My, Daniel, o troblys yn fen gans ow frederow, ha'm liw a janjyas, mes my a withas an dra y'm brys.


Salmow 125 (ABK) - Bible Society\nSalmow 125 ABK\n1An re a fydh y'n ARLOEDH yw avel menydh Sion,\nna yll bos disevys, mes ev a dhur bys vykken.\n2Kepar dell sev an menydhyow a-dro dhe Yerusalem,\nyn kettella y sev an ARLOEDH a-dro dh'y bobel,\n3Rag ny wra gwelenn an tebelwas powes\nwar ranndir an re wiryon,\nma na worro an re wiryon\naga diwleuv dhe sherewneth.\n4Gwra da, A ARLOEDH, orth an re yw da,\nhag orth an re yw ewnhynsek aga holonn.\n5An re a dreyl a-denewen dh'aga fordhow kamm\nan ARLOEDH a's hembronk dhe-ves gans an dhrogoberoryon.\nRe bo kres war Ysrael.


2chr 25 (ABK) - Bible Society\n2chr 25 ABK\n1Amasia o pymp bloedh warn ugens pan dhallathas reynya, hag ev a reynyas naw blydhen warn ugens yn Yerusalem. Hanow y vamm o Yehoaddan a Yerusalem. 2Ev a wrug an pyth o ewn yn golok an ARLOEDH, mes a-der a leun golonn. 3Kettel veu an myghterneth fastys warnodho, ev a ladhas y wesyon re voldras y das, an myghtern. 4Mes ny ladhas aga mebyon, herwydh an pyth yw skrifys y'n lagha yn lyver Moyses, le may hworhemmynnis an ARLOEDH, ‘Ny vydh tasow ledhys a-barth mebyon, na mebyon a-barth tasow, mes pubonan a ledhir rag y beghes y honan.’\nLadhva an Edomysi\n5Amasia a guntellas pobel Yuda, ha'ga gorra herwydh chi aga thasow yn-dann gaptenyon milyow ha kaptenyon kansow rag oll Yuda ha Benyamin. Ev a guntellas an re a ugens bloedh aga oes ha moy hag a gavas i dhe vos tri hans mil, kasoryon dhewisys gwiw rag bresel, gans an galloes dhe handla guw ha skoes. 6Ev a arvethas dhiworth Ysrael kans mil gasor krev a gans talent a arghans. 7Mes gour Duw a dheuth dhodho hag a leveris, ‘A vyghtern, na as lu Ysrael dhe vos genes, rag nyns usi an ARLOEDH gans Ysrael – oll an Efraymysi ma. 8Rag hwath mars edh gans an re ma ha bos krev yn batel, Duw a'th tomhwel a-rag an eskar; rag Duw a'n jeves galloes po dhe weres po dhe dhomhwel.’ 9Amasia a leveris dhe wour Duw, ‘Mes pandr'a wrav a-dro dhe'n kans talent re res vy dhe lu Ysrael?’ Gour Duw a worthybis, ‘An ARLOEDH a yll ri dhis moy ages hemma.’ 10Ena Amasia a dhibarthas an soudoryon a dheuth dhodho dhiworth Efraym, ha's dannvonas tre. Mes gyllys fest serrys orth Yuda yth ens, hag i a dhehwelas tre yn konnar meur.\n11Amasia a gemmeras kolonn hag a ledyas y bobel yn-mes; ev eth dhe nans an Hoelan, hag ev a ladhas deg mil souder a Seir. 12Mebyon Yuda a gemmeras deg mil arall hag i yn few, hag a's dros dhe benn als, ha'ga thewlel yn-nans dhiworth penn an als, hag i oll a veu terrys dhe demmyn. 13Mes an soudoryon re bia dannvenys tre gans Amasia heb aga gasa dhe vos ganso, a omsettyas war sitys Yuda dhiworth Samaria bys Beth-horon; i a ladhas tri mil dhen ynna, hag a gemmeras meur a breydh.\n14Wosa Amasia dhe dhehweles dhiworth ladhva an Edomysi, ev a dhros duwow mebyon Seir ha'ga drehevel avel y dhuwow y honan ha'ga gordhya, ha leski offrynnow dhedha. 15An ARLOEDH a sorras orth Amasia, hag a dhannvonas dhodho profoes, a leveris dhodho, ‘Prag re hwilsys duwow an bobel ma, na yllens delivra aga fobel aga honan a'th leuv jy?’ 16Mes hag ev ow kewsel an myghtern a leveris dhodho, ‘A'th wrussyn kusulyador ryel? Hedh! Prag y tegoedh ty dhe vos ledhys?’ An profoes a hedhis, mes y leveris, ‘My a woer Duw dhe ervira dha dhistrui, drefenn ty dhe wul hemma ha drefenn na woslewsys orth ow husul.’\nYsrael a Feth Yuda\n17Ena Amasia myghtern Yuda a omgusulyas hag a dhannvonas dhe Yoash mab Yehoahaz mab Yehu a Ysrael, ow leverel, ‘Deus, miryn an eyl orth y gila fas orth fas.’ 18Yoash myghtern Ysrael a dhannvonas ger dhe Amasia myghtern Yuda, ‘An askallenn yn Lebanon a dhannvonas messaj dhe gederwydhenn yn Lebanon, ow leverel, “Ro dha vyrgh dhe'm mab avel gwreg”; mes best gwyls yn Lebanon a dremenas hag a drettyas war an askallenn. 19Ty a lever, “Mir, my re fethas Edom”, ha'th kolonn re'th trehevis yn-bann yn balghder. Mes lemmyn gorta tre; prag y strivydh rag trobel ha dri terroes warnas ha war Yuda genes?’\n20Mes ny woslowas Amasia; rag bos hemma dhiworth Duw, dh'aga ri yn leuv Yoash, rag i dhe hwilas duwow Edom. 21Yndella Yoash myghtern Ysrael eth yn-bann hag ev hag Amasia myghtern Yuda a vatalyas, an eyl erbynn y gila yn Beth-shemesh, yw dhe Yuda. 22Yuda a veu fethys gans Ysrael; pub huni a fias dhe dre. 23Yoash myghtern Ysrael a synsis Amasia myghtern Yuda mab Yoash mab Ahazia yn Beth-shemesh dhiworth Yet Efraym dhe Yet an Gornell, ha'y fellder o peswar kans kevelin. 24Ev a gemmeras oll an owr ha'n arghans, hag oll an lestri kevys yn chi Duw, a via yn gwith Obed-edom; ev a gemmeras ynwedh tresorvaow chi an myghtern, ynwedh goestlow; ena ev a dhehwelis dhe Samaria.\n25Amasia mab Yoash myghtern Yuda, a vewas pymthek blydhen wosa mernans myghtern Yehoahaz a Ysrael. 26Gweythresow erell Amasia, a'n kynsa dhe'n diwettha, nyns yns i skrifys yn Lyver Myghternedh Yuda hag Ysrael? 27A'n termyn may treylyas Amasia dhiworth an ARLOEDH, i a wrug bras er y bynn yn Yerusalem, hag ev a fias dhe Lakish. Mes i a dhannvonas war y lergh dhe Lakish hag ena i a'n ladhas. 28I a'n dhros tre war vergh; ev a veu ynkleudhys gans y dasow yn sita Davydh.